
Foreword 

Nga sugewkmen shibun ba u Bah. 
J.E. Tariang u la lah ban lum ia shibun ki 
jingtip jong ki jingjia bad ki jyngkylla ha ki 
kam sain hima-sima jong ka Ri Khasi- 
Jaintia, da kaba kynthoh kyrpang ia ki 
artylli ki hima kiba heh duh ha ka Ri Khasi, 
kata, ia ki Hima Jaintia bad Shillong. 

Kane ka kot ha kaba u nongthoh u la 
kham iathuh bniah ia ki jingkylla synshar 
khamtam eh ha ka por synshar ki Phareng 
bad hadien ka jinglaitluid ka Ri-India, 
kumno ka sain hima-sima ka la long ha ka 
Ri ha ka por synshar Phareng bad hadien 
kata. 

Ki jingtip ba la kynthup ha kane ka kot 
ki long kiba donkam ba ki dei ban tip 
paitbah, khamtam ki khynnah skul bad ki 
samla pule. 

Khlem artatien kane ka jingpyrshang 
jong u ne u rangbah kan khring ia ki 
nongthoh kot bad ki Scholar ban nang wad 
bniah ia ki bynta bapher bapher jong ka 
jaidbynriew. 

Ngi ai khublei ia u nongthoh u ba la trei 
shitom ban pynmih ia kane ka history, bad 
nga kyrmen skhem, ba un dang lah ban 

nang noh synniang shuh shuh na ka bor 
jingtip jongu na ka bynta ka jingmyntoi ki 
nongpule. 



F. Lyngdoh 

Minister 

Urban Affairs & Municipal 
Administration , Housing, 
Fisheries and District Council Affairs. 

Preface 

Wat lada la don ki Nongthoh kiba la 
pynmih ia ki katto katne ki bynta kiba iadei 
bad ki dustur ki riti shaphang ki syiem Khasi 
Synteng bad kiwei, ym pat shym la don satia 
ka kot histori shaphang ka ri Khasi Jaintia. 

Nga sngew kmen ban iohi ia kane ka kot 
kaba la ai lyngkot ia ki katto katne ki bynta 
ba kongsan jong ka histori ha la thoh da I 
Rangbah J.E.Tariang uba long ruh uwei na 
ki ’riewtymmen. Kane ka kot ka ktah ruh 
khamtam eh ia ka histori shuwa bad hadien 
ka jinglaitluid ka Ri India. I la ai ruh ia ka 
histori lyngkot jong ka Hima Jaintia bad 
Shyllong ha shuwa bad ha ka por ka 
jingwan hiar thma ki Phareng. 

Kane ka kot ka long ka jingprat bad mait 
lynti ha kaba nga ngeit kiwei ki scholar jong 
ka ri kin sa nang wad bniah bad pynmih ki 
kot histori kiba lah ban ai jingtip khamtam 
ia ki samla bad khynnah pule ba kin tip 
shaphang ka thymmei long-briew jong kane 
ka ri kaba ngi tip mynta kum ka bri u 
Hynniewtrep. 

Nga ngeit skhem ruh ba kane ka kot kan 
iarap ia u paid Khynriam Pnar ban tip ia 
katei ka juk ba la kdew haneng shaphang 



ki jingkylla ka sain hima ha kane ka ri 
baieit jong ngi bad kumjuh ruh ba kane ka 
kot histori kan nang ktik ia kiwei ban bud 
dien bad pynmih ia ka histori kaba pura 
jong ka ri Khasi-Jaihtia. 

Sa shisien pat, nga ai khublei ia utei u 
rangbah uba ha ka jinglong tymmen, u ia 
lah ban pynmih ia kane ka kot histori. 


Ibaphimon Manih 

Principal 

Borrnanik College, Upper Shillong 



Ka Histori 
Ka Ri Khasi-Jaintia 


Ka ’Tienlamphrang 

Ka Map jong ka ri Khasi-Jaintia ha shuwa ka 
jingsynshar u Phareng ka kynthup ia ki them ka 
Brahma shaphang shatei, ki pyntha ka Sarrna 
shaphang shathie, ka Cachar Hills bad Naogong 
District shaphang Mihngi had ka Garo Hills 
shaphang Sepngi. 

Ia kane ka ri la phi ah hapdeng ka jingsynshar ki 
bun Lylli ki Hima Syiem kynthup ia ka Hima-Jaintia 
had Ilima Shyllong, kiha kham hoh duh liapdeng 
jong ki. 

Ha ka snem 1833 hadien ka jingiakrcn iasuk 
hapdeng u Syiem Tirot Sing had ka Sorkar Bilal, ia 
ki Hima ha ki lum Khasi la pynwan hapoh ka 
jingsynshar ka ri Bilat lyngba u nongmihkhmat ki 
Syiem Bilat (Crown Representative). Une u la thung 
ia U Lat ka Assam kuin u Agent jong u bad utei u 
Lat pat u la pyniaid ia ka jingsynshar lyngba u 
Political Agent. Ha kata ka por la phiah synshar ia 
ka ri Khasi-Jaintia ha ki ar-bynta. Kawei ka bynta 
"ka kynthup ia ki Hima Khasi ia kiba la shah ban 
bat katto katne ka bor synshar ha lade hapoh ka 

jingpeit u Political Agent kum ki Semi-Independent 
State. La weng ia ka jingsynshar Syiem ha ka Hima 
Jaintia ha ka snern 1835 bad la pyniasoh ia ki katto 
katne tylli ki bynta jong kiwei pat ki Hima Syiem 
ba la knieh da ka Sorkar Bilat ia kiba la tip kum ki 
Uaka Sorkar. Ia kine la pynhap beit hapoh jong ka 
jingsynshar ka jylla Assam, lyngba u Deputy 
Commissioner ryngkat ruh ia ka Hima Jaintia ia 
kaba la tip kum ka Civil District jong ka Khasi- 
Jaintia Hills. Kane ka Civil District kaba kynthup 
ruh ia ki lai tylli ki Municipal Ward jong ka Shillong 
Municipality, ka hap beit hapoh ka jingsynshar 
kyllum jong ka Sorkar Assam ha kata ka por. Kine 
ki Ward ki long ka Police Bazar, ka Jail Road bad 
ka European Ward ba la khot, ki Normal Areas jong 
ka nongbah Shillong. 


Ka Thymmei Ka Jaitbynriew Khasi 

Ka tynrai ka jaitbynriew Khasi ka dang sah ha u 
lyoh badum haduh mynta-mynne. Baroh ki jinglum 
jingtip shaphang katei ka tynrai long-briew u Khasi 
ki dang sah tang ha ka jingmaian bad ka jingantad. 

Kane namar kata ka dei ka bynta ha kaba 
donkam ia ka jingwad bniah bad tih thai jong ki 
’riewshemphang ban lap dien ia ka jingshisha 
nangno ka jaitbynriew ka mih bad ha kano ka rukom 
ka long ka trai halor kine ki lum baieid jong ngi. 
Don napdeng ki longshuwa kiba la pynsngew lyngba 
ki khana puriskam ba ki kmierad ki iathuh khana 

ha la ki khun ki ksiew pateng pakit shaphang ki 
Lum Makashang bad ki Hima-Syiem Hima-Patsha 
kiba iasyriem bad ki jingsynshar hvndai kulong ha 
ka ri Asia pdeng no Mongolia. Don pat kiba ngeit ba 
ka jaitbynriew Khasi ka mih na ki jylla Chan, ka 
bynta ba shaphang shathie jong ka China. 

Ki Khasi ki long ka jaitbynriew kaba kham shong 
pher napdeng ki para jaid riewlum kane ka thain 
shatei lam-mihngi ka ri India. Kane ka ri ka don 
halor ki lum kiba itynnad bad kiba dap kyrhai ka 
spall mei ramew kiba phiah ia ki pyntha baiar ka 
them Brahmaputra bad Sarma. Kino ki lum ki don 
ki madan bad ki thorn kiba itynnad kiba don kumba 
3,000 haduh 5,000 ka jingjrong na ka sla duriaw. Ki 
don ki wall kiba tuid sha ki them Brahma bad Sarma 
liad rub sha ka ri Bangladesh. Ki don ki kshaid 
banoh rymphum kiba pvnitynnad shuh shuh ia kane 
ka ri ba la kyrkhu da u Bloi. 

Don kiba pyrkhat bad ai jingmut. shaphang ka 
tynrai longbriew bad ka jingwan buhai shnong ki 
Khasi ha kine ki lum. Ki pynsngew ba ki Khasi ki 
iasyriem ha ka rukom im bad kiwei ki jaitbynriew 
riewlum bad kiwei ki para bynriew kum ki Gurkha 
bad Bhutiya. Ki jingwad bniah shaphang ka 
jaitbynriew Khasi da ki riewstad riewshemphang 
(researchers) ka pynshisha ba ka don ka jingiadei 
kaba iajan shibun eh hapdeng jong ki bad kiwei pat 
ki jaitbynriew kiba shong basah mynta ha Cambodia 
bad Vietnam bad ruh ha ki bynta ka ri Thailand 
bad Burma Jiad ki dewlynnong ka Archipelago. U 
Dr. R.C. Majumdar, U Dr H.C. Roy Chaudhuri bad 

U Dr. K. Dutta ki iathuh ba uwei u skolar German, 
u Schmidt ha ka ‘Advanced History of India, 1948’ u 
la thoh ba ki ktien Mundas bad Khasi ki dei na kajuh 
ka tynrai ba la tip kum ka Austric, ha kaba ki don 
ki jaitbynriew ha Indo-China bad Indoniesia kiba 
ka ktien ka thylliej ka mih na katei kajuh ka tynrai. 
Katkum katei ka jingpyrkhat jong u, kitei ki 
jaitbynriew kiba shong basah ha ri India ki mih bad 
krih shaphang rnihngi bad shathie lam mihngi bad 
ki poi nyngkong sha baroh ki bynta jong ka Indo- 
Chinese Peninsula bad ki poi shaduh ki dewlynnong 
jong ka duriaw bah Pacific haduh ki tduh jong ka. U 
Dr. Majutndar bad kiwei ki iathuh sliuh shuh ba u 
Schmidt u ngeit ba kawei pat ka kynhun jong katei 
ka jaitbynriew ka mih na India bad iaid lynti 
shaphang shathie da kaba ktah tang la ki t duh jong 
ka duriaw hah Pacific had imat ki iaid na New Guinea 
sha ka Australia Continent. Lada ka long kumta, ki 
Khasi kum ka jaitbynriew ki la shang kylleng bad 
jngai. 

Katkum kiwei pat ki jingwad jingtip (researches) 
kiba kham iadoi bad ka rukom pyrkhat pvrdain ki 
nongwad jingtip kiba hadien hahud, kine ki 
jaitbynriew Khasi ki leit buhai shnong shaphang 
mihngi lyngba ka Burma, Thailand bad Cambodia. 
La ong ba ka kynhun kaba rit jong katei ka 
jaitbynriew ka jied ban sah bad skud ia kine ki lum 
baitynnad bad ba jyrngam. Kane ka ri ba ki Khasi 
ki la skud bad long trai ka ieng rasong hapdeng ki 
them jong ka Brahmaputra bad Sarma kaba ka 
jingheh kane ka ri ka long kumba 6,000 hajar square 



mile. La ker kut ia ka shaphang shatei da ka District 
Kamrup, shaphang mihngi da ka Karbi - Anglong 
bad North-Cachar Hills, shaphang shathie da ka 
District Cachar bad Bangladesh bad shaphang sepngi 
da ka Garo Hills. Ki bvnta kiba shathie bad hapdeng 
jong ka ri Khasi-Jaintia ki kynthup ia ki lum kiba 
madan baiar (table lands) ha ka jingjrong kaba 
hapdeng 4,000 bad 6,000 phut tarn na ka sla duriaw. 
U kynjang bajrong tarn u dei u Lum Shillong uba 
ka jingjrong jong u ka kot haduh 6,500 phut na ka 
sla duriaw. 

Ki briew kiba shong ha ri thor sawdong ia kane 
ka ri Khasi-Jaintia kiba iohi ia kine ki lum kiba 
jyrngam bad tap da ki khlaw ki btap bad u phlang 
bajyrngam ki sin ia ki trai n riewlum kum ki briew 
kiba shong ha ki jaka phlang (Ghas Land), thain, 
Haba ka Hima Mugbul ka wan hiar thma ha kine ki 
la tip ia kane ka jailbynriew kum ki ‘Khasia’. Ia kane 
ka kyrteng la pyndonkam ruh da ki Phareng. Ia 
kane ka kyrteng la pdiang hi ruh da kane ka 
jaitbynnew kiba khot ialade ki ‘Khasi'. 

Ki khan a pateng bad ki puriskam shaphang ka 
jaithynriew Khasi ki dang iai sah umdum hapoh u 
lyoh barben. Baroh ki jingpyrshang ban iohjingshai 
shaphang ka tynrai long briew bad ka jingiaid lynti 
ban poi sha kine ki lum bapyngngad ki dang iai sah 
tang ha ka lyngngoh. Ka khana pateng shaphang 
ka thoh ka tar u Khasi ka long ba ia ki kot ki sla la 
shah kit noh ha ki lat-lat jong ka wah bah ha ka por 
ba ki jngi ban poi sha shiliang ryngkew ha ka 
jingiaid lynti jong ki ban wan poi sha kine ki thain 
bad ki lum ba ngi don mynta. 



Kawei pat ka jingngeit ki Khasi hyndai ka long 
ba ka tynrai u Khun Khasi ka mih na ka kynhun ki 
‘Khadhynriew ling’ ha bneng kiba iahiar iakiew 
lyngba ka jingkieng ksiar ban wan rep wan riang ha 
sla pyrthei. La ong ba katba ki ‘Hynniew Trep’ ki 
dang sah ha khyndew, la pyndkut noh ia katei ka 
jingkieng ksiar bad kumta ki khun u Hynniew Trep 
ki iai sah ha kine ki lum Khasi-Jaintia katba ki 
Khyndai Skum ki sah ha bneng. La ong ba kine ki 
Hynniewtrep ki la pra kylleng na u Lum 
Sohpetbneng uba ki buhai shnong nyngkong eh. 

Lyngba ka jingwad jaka ban pynlong ia ka hima, 
u paid Hynniewtrep ba la roi u la jied ia ka phang 
milmgi ban seng ia la ka jong ka Hima ka ban toh 
song bad synshar ia la u khun u hajar. Kane, la ong, 
ka long ha ki bynta ha ngi tip mynta kum ka ri lum 
Jaintia bad katkum ki khana pateng, la ong, ba ka 
hima kaba khatduh ka long ka Hima Madur-Maskut 
kaba ka nongbah jong ka ka long hapdeng ki jaka 
lum ba madan ba ngi tip mynta ka Thadlaskein 
haduh Ummulong. 

Hadien, ka jingpait jingpra kane ka Hima, la ong, 
ba la mih artylli ki hima, kawei ka hima ba synshar 
ki Syiem Sutnga ha ka nongbah Nartiang ba ngi tip 
mynta kum ka Hima Jaintia bad kawei pat ka 
kynhun kaba la kynriah shaphang sepngi, ka la seng 
ia la ka jong ka It ka Hima ia kaba la tip kum ka 
Hima Shyllong 

Hadien, katei ka Hima ki syiem Sutnga ka la 
kynriah nongbah na Nartiang sha Jaintiapur. Baroh 
ki ri sawdong jong ka ki la tip ia kane ka hima kum 

ka Hima Jaintia bad ia kane la pdiang da u paid 
trai shnong katei ka Hima. 

Ka Hima Shyllong baseisoh ka la nang iar bad 
pra ha kaba la mih bun tylli ki hima barit bad baheh 
kiba song la ki jong ki hima barit bad baheh bad ki 
iateh song lang tang ha ki por ba ka ri bad ka 
jaitbynriew ki hap ban ialeh thma ban iada ia baroh 
u pud sawdong ka ri bad ka jaitbynriew. 

Ha kaba kynthoh shaphang ki Khasi, U Mr. 
E.A.C. Gait ha ka snem 1909, u la thoh, “Na ki 
nongrim ba la wad bniah, lah ban sngewthuh ba 
kane ka jaitbynriew (Khasi bad Synteng) ka la buhai 
shnong bad shong duh ha kine ki lum da ki bun-bun 
spah snem bad na ka daw ka jingim kyrpang ha ki 
lum bah baiar, khyndiat eh lah ban ioh jingtip 
shaphang ka jingsdang ka long-briew man-briew jong 
ki. Ka ktien ka thylliej jong ki ka iapher bak-ly-bak 
na baroh kiwei pat ki jaitbynriew riewlum kiba don 
ha kylleng ka jylla Assam, hynrei ka pynshisha ba 
ka ktien Khasi ka iasyriem shikatdei eh bad ka ktien 
Mon-Khmer ia kaba la kren da ki bun ki kynhun 
bynriew kiba shong ba sah mynta ha Anam 
(Thailand) bad Cambodia”. 

Ka hok long trai ha lor ka khyndew ka shyiap 
jong ki Khasi ka long kaba iadon hok lang lajan ha 
baroh ki jaka jong ka ri, bad ia kane la tip kum ka 
Ri-Raid. Ka jingkylla dur ha ka hok bad long trai 
halor ka khyndew ka shyiap ka la kylla dur tang 
naduh ba ka ri ka hap hapoh ka jingsynshar u 
Phiareng ha kaba la mih ki Ri-Kur, Ri-Kynti bad 
kiwei. 



Ki Khasi ki long ka jaitbynriew kiba don la ki 
kur ki kha kiba don ruh ki jingiadei ba kyrpang ha 
ka kur ka jait bad ka kha ka man. Hyndai hynthai 
ka don ka jingngeit ba ka jaitbynriew Khasi ka mih 
tang na kawei ka tynrai longing jong ‘U Thawlang’ 
bad ‘Ka Iawbei’. Kawei pa kawei ka long iing ne ka 
long kur ki don la ki rukom leh niam hynrei baroh 
na ki ki thang ia ki nongiap bad lum khyndiat u 
dpei bad hadien ba ki la duwai phirat, ki sa leit buh 
ia utei u dpei ba la song ha u maw kynthei bad 
shynrang la ka jong ka jong ia uba la tip kum ki 
Maw-Shyieng jong kawei ka kur. Ki Khasi ki ngeit 
ba ka mynsiem jong ki nongiap ka leit poi sha kawei 
pat ka pyrthei hadien ka jingdkut mynsiem. Ki ngeit 
ba ki mynsiem jong ki nongiap khamtam ki kmie ki 
kpa, ki kni ki kha kiba la iap ki lah ban iasaid 
hakhmat IT Blei Nongthaw Nongbuh na ka bynta ki 
pop bad ki ryngkang jong ki ban ioh ia ka jingmap 
jong U Blei Trai Kynrad. Ki Khasi ki knia ki khriam 
lyngba ka shat pylleng bad ka snam jong u syiar ne 
u blang ba la knia na ka bynta ban ioh ia ka jingmap 
na U blei ia ki ryngkang ki pal at jong ka long iing 
long sem ne ka kur ka jait. Ki ngeit tang ha uwei U 
Blei u bym lah ban iohi da ka khmat briew bad uba 
don bor baroh ban beh ia u ksuid u khrei uba iai 
ialeh ban pynshitom ia ki. 

Ki Khasi ki ju mlien ban thung ia ki mawbynna 
khamtam ha ki lum jingtep bad ki lynti iaid briew 
paitbah. Kine ki mawbynna ki don arjait, ki maw- 
kynthei kiba shu tap ne tynrong hajrong ka khyndew 
bad ki mawshynrang kiba ieng beit. Ki Khasi ki bat 

ia ka long jait long kur na ka liang jong ki kvnthei 
bad kiba kham bun na ki hima ki dang iai bat ia ka 
hok ha ka liang ka hiar bad ioh pateng tang na ki 
khun kynthei bad don ruh ki hima ha kaba ia ka 
hok hiar pateng ioh pateng la pyniabynta hapdeng 
ki khun kynthei bad khun shvnrang.. 

Ka ri Khasi ka don bun tylli ki hima kiba don la 
u pud u sam, ki Dorbar Shnong, ki Dorbar Raid, ki 
Dorbar Syiem bad Dorbar Hima kiba dang sah haduh 
mynta mynne hadien kiba bun ki jmgkylla synshar 
na kawei ka por sha kawei pat. Ki Khasi ki long ka 
jaitbynriew kaba bat ia ka synshar paitbah balaitluid 
bad ka jingim kaba don la ka akor ka burom kyrpang. 
Hynrei ki long kiba bat skhem ia la ki jong ki hok 
bad ki dustur ki riti ha ka liang ka imlang ka sahlang 
kum ka jaitbynriew. 

Ka jaitbynriew Khasi ka don bun ki ktien kren 
(dialects) kiba ki kren ha la ki jong ki jong ki bynta 
ba iapher jong ka ri kum ha ki dong sepngi, ka Ri- 
Bhoi, ki lum Jaintia, ki War-Khasi ki War-Jaintia, 
pynban baroh na ki ki kren ia kajuh ka ktien ba la 
ithuh ha ka thoh ka tar bad ka pule ka dangle. Kane 
ka ktien Khasi ka long kaba iasyriem bad mih tynrai 
na ka ktien Mon-Khmer kaba la shem ha Cambodia, 
Thailand bad ha kiwei ki ri kiba don shaphang 
shathie ba la tip kum ka South-East Asia. Ia kane 
ka jingshisha la lap bad pynthikna da ki skolar na 
ri India bad kiwei ki ri jong ka pyrthei. 

Ia ka ktien Khasi ba ngi kren bad thoh mynta la 
pynmih ha ki jingthoh jingtar bad ka pule ka puthi 
da ki Welsh Calvinistic Missionary ha ki dak Roman 

ha kaba sdang jong ka spah snem kaba khatkhyndai. 
Ki la leh ia kane ha Saitsohpen (Sohra) kaba long 
ha kata ka por, ka nongbah jong ka Sorkar Phareng 
kaba dei peit bad synshar ia ka thain shatei lam 
mihngi jong ka ri India. 

Ki Khasi ki long ka jaitbynricw kaba bat iala ka 
kular bad ia ka akor ka burom long briew man briew, 
hynrei ka bym aili ia ka jingpyrshang ban thombor 
da kiwei pat ki jaitbynricw. 

Ki Phareng ki shorn ba ki Khasi hyndai ki long 
kiba kham shai bad shemphang haba ki ianujor bad 
kiwei pat ki kvnhun riewlum ka thain shatei 1am- 
mihngi. Ki pynpaw ba ki Khasi ki la nang lypa ban 
im kum ki briew kiba la shai ha ka bang ka imlang 
ka sahlang bad ka rukom bam ka rukom dih. Ia 
kane ki la shorn khamtam oh ba ka por ka thma 
iada ri pyrshah ia ka jingwan hiar thma ki Phareng. 
Ki Khasi ki bat skhem ia la ki hok ki riti long briew 
man briew kum ka jaitbynriew bakvrpang, ki long 
kiba don ka mynsiem ba laitluid bad ki bym aili ia 
kano kano ka jingpyrshang ki bor nongwei ban 
synshar halor jong ki. Kane ka rukom im ki Khasi 
ka long na ka jinglong trai ha baroh ki bynta 
synshar jong ki hirna bad ka ri namarba uwei pa 
uwei u briew u don la ka hok laitluid ba la song 
nongrim naduh mynbarim bajah. 

Ki Phareng ki la buh ha ki kynthup jingthoh 
jong ki shaphang ka jingiasyriem ki ri lum Khasi- 
Jaintia bad ka ri Bilat khamtam ha ka jinglong ka 
suin bneng bad ki Iyer batemon batesi kiba beh 
pyngngad halor kine ki lum. Ki sin ia ka Shillong ba 

ka long ka ri Scotland mihngi (Scotland of the East). 
Ki lum Khasi-Jaintia ki long kiba jur slap bad ka 
Sohra ka long ka shnong kaba jur slap eh ha ka 
pyrthei baroh kawei. U Phareng u shem ba ka aiom 
Synrai ka long kaba itynnad, nainarba hadien ka 
lyiur bad jingduna u slap, kitei ki lum ki kup ia ka 
jingjyrngam ki dieng ki siej, u syntiew u phlang ba 
la nang pynitynnad shuh shuh da ki wah bad ki 
wah duid bakhuid khlir khlir ryngkat ka jingnoh 
rymphum ki kshaid ha kiba bun ki bynta jong kane 
ka ri. Dei kane ka daw ba ki Views hang pyrthei ki 
kiew sha kine ki lum ban shem ia ka jingkmen bad 
jingsngewbha ia kiba la pyniwbih suhsieng da ki 
bun jait ki syntiew iwbih 'tiewdieng bad ’tiewdohmaw’. 

Ki Ifirna Khasi-Jaintia ki long ki jingsyrishar 
paitbah bad ia kane ka ri jong ngi la sin da u 
Phareng ba ka dei ka ri jong ki 30 Syiem bad ki 12 
Doloi. Ki Syiem ki dei tang ki khlieh jong ka hima 
kiba don khyndiat eh ka bor ba la pynkup da ka 
hima. Ia ki hima la pyniaid da ki Dorbar Syiem kiba 
ka rai jong ki ryngkat bad ki Syiem la pyntreikam 
da u Syiem bad ki myntri 

Katkum ka bynta ba la sot na ki jingbuh jingthoh 
jong u Major White uba la synran ia u David Scott 
sha Nongkhlaw ha u bnai November, 1826 ia kaba 
u la pynpaw ia ka dur jong ka Dorbar Hima ka Hima 
Khatsawphra ba la tip da u Phareng kum ka Hima 
Nongkhlaw, “Da ka jingbym bna bad ka jingbym 
shemphang shaphang ka rukom pyniaid dorbar kine 
ki briew kaba long katkum ka dustur-riti jong ki, ka 
la pynkyndit bynriew ia nga ban iohi ba kumba 500 



ne 600 ngut ki rangbah kiba la wan tuid sha ka 
jingialang Dorbar ha ki jingriam shipai bad la ka 
ryntieh u khnam, ka stieh, u sum bad ka wait] am 
arliang syrti ia kiba la shong donakor katkum ka 
akor ka burom Dorbar kino ki Khasi kaba iasyriem 
bad ka jingshong Dorbar ki Roman. Ka jingwan hiar 
kynsan jong ki sha kane ka lympung Dorbar ryngkat 
ka riam ka beit baryntih Ivngba ki lum baitynnad 
ka pyniphuh iphieng baroh sawdong. Haba ki la 
iashong tawiar Dorbar katkum ba la pynbeit ha la 
ka jong ka jong ka kyrdan, u Syiem u la ieng 
nyngkong eh ban pynpaw hakhmat ka Dorbar ia ka 
jingtyrwa jong ka Sorkar Phareng. U nongialam na 
ka liang pyrshah u la ieng bad ainia aidaw pyrshah 
ia katei ka jingtyrwa ba ka lab ban wallam bad 
pynmih ia ka jingma jong ka synshar khadar laitluid 
ka Hima kaba ka jingkren bajlan jong u kaba khlem 
jingthut. pynban ha ka jingkren kaba don burom 
donakor bad i-shongkun. Hadien ba u la shong, la 
ieng sa u nongialam na ka liang synshar uba long 
u nongkren na ka liang Syiem bad ki jingiasaid 
Dorbar ki iai bteng na baroh arliang haduh janmict. 
La pynlvngngoh lyngngaih ia nga ban iohi ia ka 
rukom iatai nia Dorbar ba i-shongkun bad i- 
donburom. Ym don kano kano ka jingkem ktien ne 
woh nia na baroh arliang katba dang ieng bad kren 
Dorbar da uno uno ne kano kano ka liang. Ka Dorbar 
hi baroh kawei ka shah shkor bad iashim bynta 
katkum ka jingpyniaid Dorbar. 

Nga la ioh lad ban leit jngoh ia ka Dorbar ka ri 
Bilat ha St. Stephen hynrei nga shem ba ka Dorbar 

ki Khasi ka long kaba iaid beit bad i-donburom bun 
shah ban ia katei ka Dorbar. Katei ka Dur bad ka 
rukom shong Dorbar ki Khasi ka pynkynmaw ia nga 
ia ka jingbatai shaphang ki Rod Indian ka North 
America da u Robertson, u Chateoudriend bad u 
(•ooper. Katkum ka jingsngewthuh jong nga baroh 
shikatta, nga ngeit ba ka jingsynshar khadar jong 
ki ka dei ka jingsynshar jong u Syiem bad ki 
Bakhraw Batri hynrci hadien ba nga la wad bniah 
bad ioh jingtip shaphang katei ka dur synshar, nga 
shem ba ka long ka jingsynshar paitbah (Republic); 
u Syiem bad ki Bakhraw Batri ki don khyndiat eh 
ka bor halor u khun u hajar...” 

Ka jingiaroh kaba wan kat na utei u rangbah 
shipai Fhareng ka pynshisha haduh katno ki Khasi 
ki la nang ban pyniaid ia ka dur synshar paitbah 
lade naduh hyndai hynthai. Ka jinglaitluid ka don 
ha ka mynsiem jong uwei pa uwei u briew. Kane ka 
dei ka dur longbriew kaba shisha bad hashlur jong 
ki Khasi mynnor, kiba u Fhareng u hap ban ialeh 
thma bad kam long ei ci kaba phylla ba ka thma 
bad u Fhareng ka la neh la jan 4 snem wat hapdeng 
ki tiar ialeh thma ki long ki bym biang bad ki bym 
iadei dur bad ki tiar ialeh thma u Phareng. Haba 
ngi bishar ia katei ka bor bad ka buit ialeh thma u 
Khasi lyngba ka jingiatylli kawei bad ka jingkhein 
duh iala ka jong ka jingim na ka bynta ka jinglaitluid 
ka ri bad ka jaitbynriew, ka pynpaw ia ka dur 
bashisha ka hok longbriew ka jaitbynriew kiba watla 
ki la rem ha ka thma ki iai sah jingkynmaw ia ka 
mynsiem bashynrang bad ka jingkut jingmut 

baskhem ha kaba ki nongialam rangbah ki la knia 
ia la ki jingim kum ki martyl jong ka ri. 


Ki Hima Khasi - Jaihtia Ha Shuwa 
Ka Jinglaitluid 

Ka ri IChasi -Jaihtia ia kaba la tip mynta kum ka 
Bri U Hynniowtrep ha shuwa ka Jinglaitluid ka Ki 
India ka don 25 tylli ki Hima Khasi bad ka llima 
Jaihtia ia kaba la sin kyrteng hadien da ka 
Jaintiapur. Baroh kitei ki Hima la synshar da ki 
Dorbar Hima bad ki Dorbar Syiem, kiba long ki bor 
kiba ha khlieh duh ha la ki jong ki jong ki Hima. 
Wat la ki rukom synshar khadar ki ia syriem, pynban 
ki tnat synshar ki iapher kawoi na kawei pat ka 
Hima. 


Ka Hima Jaintia 

Ka Hima Jaihtia ka don khatar tylli ki tnat 
synshar ba la tip kum ki Jylli Synshar Doloi hapoh 
ka Dorbar Hima Jaihtia kaba don ha Jaintiapur. Ia 
ka nongbah jong ka Hima Jaihtia la pynkynriah na 
Nartiang sha Jaintiapur. Kane ka dei namar ba ka 
jingmih ha katei ka Hima ki wan kham bun na ki 
bynta ri thor kiba hap hapoh ka Hima Jaihtia. 

Dei na kane ka daw ba ka jingsynshar bad ka 
jingbishar ha ki lum Jaihtia la pynshet tylli ha kitei 
ki khatar tylli ki Jylli Synshar Doloi. Katba ki sngi 

ki nang iaid, ka jingsynshar Dorbar Syiera bad 
Dorbar Doloi ka la nang ia jngai lait tang ha ki 
rukom leh niam kyrpang ha Nartiang kiba long tang 
shisien shisnem. 

U Syiem bad ki myntri kiba synshar bad bishar 
ha Jaintiapur ki ju pynlong ia ki Dorbar Hinia ha 
kaba ki Doloi ki ju ia shim bynta. 

La ong ba ki Doloi ki bat ha lade ia ka kam 
synshar khadar bad ki jingbishar ki bym ju poi koit 
sha ka Dorbar Syiem ha Jaintiapur. 

Ka Hirna Jaintia Hapoh Ka 
Jingsynshar Phareng 

Ka long kaba donkam ban ai ia ka histori lyngkot 
jong katei ka Hima kutn ka nuksa jong ki jingjia 
kiba la jia lyngba bad hadicn ka thma lada Ri ki 
Hima Khasi pyrshah ia ka jingwan knieh bor synshar 
u Phareng ia kine ki him baieit ka Ri. 

Ia u pud u sam ka Ilima Jaintia la wan hiar 
thma da u Shipai u Pyrton ki Phareng hapoh ka 
East India Company ha u snem 1774. Ia kane ka 
thma iaknieh pud la bteng man la ka teng, bad 
khatduh ka thma kaba jur ka la long ha ka snem 
1821 ha kaba ki Phareng ki la jop ia ka kynhun 
shipai u Syiem Jaintia. Ka daw jong kane ka thma 
ka long ba ki Phareng ki kynnoh ba ka Hima Jaintia 
ka la ailad ia ki kynhun Shipai Burma ban wan jop 
thma ia ki lum Cachar kiba don hapoh u pud u sam 
ka Sylhet District kiba don hapoh ka jingsynshar ki 
Phareng. 

U David Scott uba long u Political Agent ki 
Phareng ha kato ka por u la shim kabu ia ka jingtlot 
ka bor shipai u Syiem Jaintia ha kata ka por, bad u 
la pynbor ia u Raja Ram Sing ban soi bad aiti ia ka 
bor iada ri hapoh ki Phareng (British Protectorate). 

Ka Sorkar Phareng na Calcutta ka la ai jingbit 
ia u David Scott ban shna surok hapdong ka Sylhet 
bad ka Assam lyngba ka Hima Jaintia. Na ka bynta 
kane, u David Scott u la iashem ia u Raja Ram Sing 
bad u la iasoi ia ka jingiateh kular hapdong ka bor 
synshar Phareng bad ka bor Hima Jaintia ban 
iasnoh kti lang ha kaba shna ia katei ka surok. Ia 
kane ka jingiateh (agreement) la iasoi da u David 
Scott bad u Raja Ram Sing ha ka 10 tarik u March, 
1824. 

Hadien ba ka thrna luipdeng ki Phareng bad ki 
Burmese ka la kut, u David Scott u la bat ia la ka 
kular bad kumta la ithuh ia ka Ilima Jaintia kum 
ka Ri Laitluid da ki Phareng. Shuh shuh rub ka bor 
synshar Phareng ba synshar ha Calcutta ka la 
pynpaw ia ka jingsngewnguh ia u Raja Ram Sing 
bad ka Dorbar Hima narnar ka jingiatrei lang ryngkat 
ryngkat bad ki bor pyniaid u Political Agent. Kum 
ka dak jong kata ka jingsngewnguh, u Governor 
General ka Ri India uba don ha ka Nongbah jong ka 
bor synshar Phareng ha kata ka por kaba long ha 
Calcutta u la ai sngewbha ia u Raja da ki bun tylli 
ki iing-jain bad ki tiar-tem tiar-put kynthup ia ki 
jingdonkam baroh kiba iadei ha ka bang ka tern ka 
put. 

Kum ka jingsngewnguh kylliang, u Raja Ram 
Sing bad ka Dorbar Hima ki la ai sngewbha ia utei 
u nongsynshar Phareng da ki jain-kup Syiem bad 
ar tylli ki hati. 

Kane ka jingiasuk kain shym neh slem bad ka la 
kut noh hadien ka jingiap u David Scott ha 
Saitsohpen, Sohra ha ka 28 tarik u August, 183 1. 

Ki Political Agent kiba bteng ia u David Scott 
kim iahap jingmut satia bad ka jingiateh kular u 
David Scott ha ka jingiadei synshar laitluid u Syiem 
bad ka Hima Jaintia. Kumta ki la wad daw wad dong 
ia ki jingjia kiba iadei ha ka knia ka khriam ka 
Hima ha Nartiang kum ka jingkynnoh ba ki knia ia 
ki raiot ka Sorkar Phareng da u Syiem Raid ka llima 
Jaintia. 

Kaba kham sngewsih shuh shuh ka long ka 
jingkhlad noh u Raja Ram Sing ha kaba sdang jong 
ka snem 1833. Ia ka khet synshar ka Hima Jaintia 
la shimti da u Pyrsa Ksiew jong u, u Raja Rajundar 
Sing uba dang 17 snem ka rta. 


Ka Jingsynshar Hapoh U Raja 
Rajundar Sing 

Utei u Raja Rajundar Sing u la shimti synshar 
ia ka khet u kni tymmen jong u, u Raja Ram Sing 
hadien ka jingkhlad noh jong u. Kane ka la jia 
ryngkhat ha ka por ba ki Phareng ki la iateh iasuk 
bad baroh ki Hima Khasi hadien ba u Syiem Tirot 

Sing u la mynjur iasuk bad ka East India Company, 
ha ka 13tarik u January, 1833 hadien ba u la iashem 
lai sien lai wat bad ki rangbah shipai Phareng. Kata 
ka long ynda haba ki bor shipai Phareng ki la kubur 
ban pynsah ia ki hok ki khun ki hajar ki Hima Khasi 
halor ka khyndew ka shyiap bad ki dustur ki riti bad 
ka synshar khadar ha ki Dorbar Hima tangba kin 
hap noh hapoh ka Syiem Bilat. La jan baroh ki 
Syiem Khasi ki la ia soi ia ki Treaty kat kum kitei 
ki kyndon ba la kdew haneng, katba ka Hima Jaintia 
ka la ioh ia ka jingsynshar laitluid hadien ka jingjop 
thma ki Phareng ia ki Burmese kiba synshar ha 
Assam ha kaba ka Hima Burma ka la iasoi iasuk 
bad ki Phareng ha ka Treaty ha Yandaboo ha ka 
snem 1826. 

Hadien ba u T.C. Robertson u la shimti kum u 
Political Agent ka East India Company, u la sdang 
pynmih ki daw pyrshah ia u Raja Rajundar Sing 
bad ia ka Dorbar Syiem. U Robertson u bym ju iahap 
jingmut bad u David Scott ha ka jingiateh iasuk ha 
ka snem 1824, u la sdang ban pynmih ki daw kawei 
hadien kawei tang ban ioh klun ia ka Hima Jaintia 
baroh kawei khamtam eh ia ki pyntha rep baseisoh 
jong ki hynhiew tylli ki pyntha kiba don harud ki 
wah. Nyngkong eh, u la pyntip sha ka bor Sorkar ha 
Calcutta ba u Raja Rajundar Sing bad ka Hima 
Jaintia ki la ioh ia ka jingiada ki bor shipai Phareng 
khlem siew ei ei. Hadien ba u la ioh ia ka jingmynjur 
jong katei ka bor synshar, u la leit iashem ia u Raja 
Rajundar Sing ha ka 25 tarik u May, 1833 ha kaba 
u la ai ia ka jingdawa ba ka Hima Jaintia ka dei ban 

siew ia ki Phareng 10,000 tyngka shi snem na ka 
bynta ka jingiada ia ka Hima Jaintia da ka East 
India Company. Lym kumta kin hap ai noh ia kitei 
ki hynniew tylli ki pyntha baseisoh sha ki Phareng 
kiba ka jingmih jong ki ka long da ki phew hajar ka 
khajna kaba ki nongrep ki siew sha ka pla pisa u 
Syiem mania ka snem. U la bull ia kitei ki jingdawa 
kiba u tip skhem ba u Syiem bad ka Dorbar kin ym 
lah ban pdiang khnang ba un ioh ka daw kaba biang 
ban pynrung ia ka map ka Hima Jaintia hapoh u 
pud u sam ka East India Company. 

Kane ka la pynkyndit bynriew ia utei u Raja u 
ba khlem khmih lynti ba ki jingthmu bad jingdawa 
jong u Robertson kin long pyrshah ia ka kular jong 
ka Sorkar Phareng hapoh ka jingialam u David Scott. 
Kim shym khmih lynti ba ka Hima Jaintia kaba la 
iateh lok bad ki Phareng kan hap ha kane ka buit 
shet kylla ki Phareng kaba palat ia ka akor bad ka 
burom briew. 

U Robertson u la kynnoh ruh ba ha ka por u 
Raja Ram Sing la knia ia ki raiot jong ki Phareng 
ha Nartiang, ka jingjia ia kaba u Raja Ram Sing u 
la iapynbeit bad ki Phareng ha ka por ba ki la iaklet 
bad iasuk ha ka snem 1826 ha kaba ki bor Sorkar 
Phareng ki la ithuh ia ka Hima Jaintia kum ka Ri 
Laitluid, hadien ba ia ka jingiada ki Phareng (British 
Protectorate) la pynkut. 

U Raja Rajundar Sing u la pyntip sha ki Bor 
§orkar ka East India Company ha Calcutta ba kitei 
ki jingkynnoh bein u Political Agent kim long kiba 
shisha bad ki bym don nongrim. U la pyntip ba ka 


19 



jingdawa u Political Agent ka long palat ia ka bor 
jong u bad ki Myntri bad ia kane u Raja u la pynpaw 
shai ba un sa buh ha khmat ka Dorbar Hima kaba 
dei ka bor ba ha khlieh duh jong ka Hima Jaintia. 

Ka Sorkar Phareng ha Calcutta kan shym pdiang 
satia ia ka jingai jingmut u T.C. Robertson ban dawa 
ia u Raja ban siew 10,000 tyngka shi snem kaba 
long pyrshah ia ka jinglaitluid katei ka ri. Kim 
pdiang ruh ban knieh ia ki pyntha hapoh u pud u 
sam ka Jaintiapur, ka them Sarrna bad ia ka Raid 
Gobha hapoh u Syiem Raid Sobha Sing kaba don ha 
ki pyntha iakhap bad ki them ka Assam. 

Shen, ka Sorkar Phareng ka la pynkut ia ka kam 
Political Agent u Robertson bad aiti noh ia kata ka 
kam ha u Francis Jenkins, line u Jenkins u long u 
briew uba iaid beit bad uba kwah ban ai jingmut ia 
ka Sorkar Phareng ban leh ia kaei kaei ka ban wan 
rah jingsuk hapoh ka Hima Jaintia khamtam ha ka 
jingiadei bad ka Sorkar Phareng. 

Ki Bor Sorkar ha Calcutta ha kata ka por kim 
iahap jingmut satia bad ka rukom trei kam une u 
Ophisar, kumta ka la pynkut noh ia u na ka kam 
Political Agent ha u bnai January, 1835. Ka la thung 
ia u Captain Lister kum u Political Agent ha u bnai 
February, 1835. U Captain Lister hadien ba u la ioh 
pdiang ia ka rai na ka Sorkar Phareng u la leit da 
lade sha Jaintiapur ha u bnai March, 1835 bad u la 
pynbna ia ka rai jong ka Sorkar Phareng ba ka la 
knieh noh ia baroh ki pyntha jong ka them Sarma 
kaba hap hapoh u Syiem Jaintia. 

U Captain Lister u la ialam ruh ia u sha Sylhet 
ban iashem ia ki bor kiba kham halor ha kaba ki la 
set pynban ia utei u Raja haduh ba un da soi ia ka 
Treaty ba u la aiti mon sngewbha ia ka Hima Jaintia 
baroh kawei ban hap noh hapoh u pud u sam ka 
East India Company. Iladien ba u la soi ia katei ka 
Treaty, ka Sorkar Phareng ka la ai penshon ia u 
500 tyngka shi bnai, ka Bangla kynthup ia ka kper 
ka phrah bad ki lyngkha nalor ki shakri - shakor. 
Ka Sorkar Phareng ka la mana bad adong ia u ba 
um dei ban mih shabar na ka nongbah Sylhet lane 
iashem ia ki briew na ka Hima Jaintia. 


Ka Hima Shyllong 

La seng ia ka Hima Shyllong da ki Khatwei ngut 
ki Bakhraw bad ki San Basan. Kano ka Hima ka 
long kaba iar kaba kynthup ia u pud u sam naduh 
ki rud ka wah Brahmaputra shatci haduh ki rud 
jong ka wah Sarma shathie, ka Hima Jaintia sha 
mihngi bad ka Garo Hills sha sepngi. Bun ki bynta 
jong kane ka Hima ki long kiba sah khlaw tad ynda 
haba ki khun ki hajar ki leit ban buhai shnong bad 
seng la ki Raid ki Hima ia kiba la ithuh da ka Hima 
Shyllong. 

Napdeng ki San Basan, kata, u Basan Nongkseh, 
u Basan Nongumlong, U Basan Mawlieh, U Basan 
Mawshai bad u Basan Swer, ka Raid u Basan Swer 
bad ki khun ki hajar hapoh u pud u sam jong kane 
ka Raid ki la dawa ha ka Dorbar Hima Shyllong ba 



kin shimti ia ka jingsynshar ha lade. Ka nongbah 
jong u Basan Swer ka don ha Sohra. Ia kane la 
mynjur ban ithuh da ka Dorbar Hima wShyllong. Ka 
Dorbar Hima Sohra ka la jied ia u Basan Swer ban 
long u Nongsynshar kum u Syiem jong ka Hima 
Sohra. Ia ka kpoh kaba une u Basan Swer u mill, la 
ithuh da ka Dorbar Hima kum ka kpoh long Syiem 
kaba don hok ruh ban hiar pateng kum ki Syiem 
kiba ka Hima kan jied pateng la pateng. 

Ha ka por jong ka jingwan jop ki Phareng ia ka 
them Sarma bad ia ka them Brahma, ka Dorbar 
Hima Shyllong ka la phiah ia ka jingsynshar 
hapdeng ki artylli ki Iing-Syiem : kawei ka long ka 
Iing-Syiem Nongkrem kaba shimti ia ka jingiada ia 
u pud u sam kaba iadei bad ka them Sarma bad 
kawei pat ka dei ka ling Syiem Mylliem kaba shimti 
ban iada ia u pud u sam kaba iadei bad ka them 
Brahma. Ia kane ka Rai jong ka Dorbar Hima 
Shyllong la ai jingmut hi da u Bormanik, u Syiem 
jong ka Hima Shyllong na ka daw ba u kwah ban 
shang kylleng ki Hima Kliasi ban pyniatylli kum ka 
jaitbynriew pyrshah ia ka jingwan thombor ia ka 
jinglaitluid jong ka ri. Kumta, hadien ka jingphiah 
ia ki arbynta jong ka Hima Shyllong, la aiti ia ka 
jingialam jong ka ha ki arngut ki Syiem Khynnah, 
kata, u Sing Manik Syiem u ban ialam ia ka Dorbar 
jong ka ling Syiem Nongkrem ryngkat bad ki Basan 
bad ki Bakhraw bad ia u Shan Manik Syiem ban 
ialam ia ka Dorbar hapoh ka ling Syiem Mylliem 
ryngkat ki Ar Basan bad ki San Bakhraw. Kine ki 
Iing-Syiem ki long kiba mih na kajuh ka thymmei. 



Haba la kem ia u Syiem Bornianik ha madan 
thma ha Mawpat, la ialam ia u bad ka kynhun shipai 
jong u sha Guwahati ha u bnai September, 1829. Ia 
une u Syiem bad ki nongbud jong u la pyllait noh da 
u David Scott hadien ba u la pynsoi ia ka jingteh 
soskular (treaty) ha ka 15 tarik u January, 1830. Ha 
kane ka jingiateh, la ithuh da u David Scott ia ka 
bynta ba la bat da ka Iing-Syiem Nongkrem kum ka 
Hima Nongkrem ia kaba la tip da ki Phareng kum 
ka Hima Khyrim, bad ia ka bynta ba la bat da ka 
ling Syiem Mylliem la ithuh kum ka jingsynshar 
hapoh ki Phareng lyngba u Shan Manik Syiem kum 
u Manager tad haduh ba un da pyndep ia ki jingteh 
ba la kubur bad soi da u Bor Manik Syiem. Ha katei 
ka Soskular, la iateh ban pynbha ia ki lynti kulai 
jong u David Scott ba la pynjot da ka thma hapdcng 
ki Hima Khasi bad ki Phareng bad kiwei de ki 
jingiakut. 

Hadien ba u Shan Manik bad ka Dorbar ki la 
pyndep lut ia kitei ki kyndon, ia u Shan Manik bad 
ka Dorbar hapoh jong u la ithuh kum ka Hima 
Mylliem ha ka snem 1834 hynrei la khate noh ia ki 
Raid Laitlyngkot, Laitkroh, Marbisu, Nongpoh bad 
Myrdon bad la pynlong ia ki kum ki Ilaka Sorkar 
hapoh ka jingsynshar ki Phareng. 

Kane baroh ka la jia hadien ba u Syiem Bor- 
manik bad ki kynhun ialeh thma hapoh jong u ki la 
iasoh bad kiwei ki kynhun hapoh ka jingialam u 
Syiem Tirot Sing bad ki la ialeh ia ka thma kai khlaw 
kaba la neh la jan kumba 3 (lai) snem ei ei. 



Ha ka por ka jingiabate synshar ia ka Hima 
Shyllong, la pyniabynta ia ki Raid jong ki Saw 
Basan, kata u Basan Mawlieh bad u Basan Mawshai 
ki hap ha ka bang synshar jong ka Iing-Syiem 
Nongkrem katba ia kiwei ki Ar Basan, kata, u Basan 
Nongkseh bad u Basan Nongumlong ki hap ha ka 
Hang ka Iing-Syiem Mylliem. 

Ia ki Bakhraw ka Hima Shyllong la pyniakhlad 
ha ki arbynta. Ha ka liang ka Dorbar ka Iing-Syiem 
Mylliem, 5 ngut ki Bakhraw ki long kiba mih khmat 
ia ki Kur Lyngdoh Mylliem, Kharkongor, Kurkalang, 
Nongkhlaw bad Sohtun. Ha ka liang jong ka Iing- 
Syiem Nongkrem, ki Bakhraw ki long kiba mih khmat 
ia ki kur, kata, Mylliemngap, uba long ruh u 
Lyngskor, Lyngdoh Nongkrem, Warbah, Pyngrope, 
Mylliempdah bad Khyrieinmujat. 

Ka Hima Shyllong ka long ka Hima kaba heh 
tarn ha ki lum Kliasi. Kane ka Hima bad ka Hima 
Jaintia ki mih hadien ka Hima Madur Maskut. Ia 
kane ka Hima la sdang kum ka Raid Saw Kur Saw 
Kher. Dei tad haduh ba u khun u hajar u la nang 
roi bad iar bad hadien ba ki la ioh ia ka Syiem kaba 
ki la pynkup da ka Dorbar kum ka Syiem jong ka 
Hima ia kaba la sin kyrteng “Ka Pahsyntiew”. 

Ki Khatwei Bakhraw bad ki San Basan ki la seng 
ia ka Hima kaba ki la jer kyrteng ka Hima Shyllong 
ia kaba la pdiang bad mynjur da ka Dorbar Hima 
bad hadien ba ki la ring Kongngor bad seng ia ka 
Iing-syiem, ki la pdiang ia ka Pah Syntiew kum ka 
Syiem bad la bteng ia ka jingsynshar ka Hima da ki 
khun ki ksiew jong ka. 

Ka Hima Shyllong ka kynthup ia ki Khatwei 
Bakhraw bad ki San Basan kiba la iadon ryngkat 
bad ki Myntri ha ka jingsynshar bad pyniaid ia ki 
hima katkum ki hok, ki dustur bad ki riti kumba la 
seng bad saindur hadien ka jingiakhlad Hima bad 
ka Hima Jaintia ha kiba ka khlieh treikam jong ka 
ka long ha Narliang ha kata ka por. Ka nongbah 
kaba nyngkong eh jong ka Hima Shyllong ka long 
ka Nongkseh Rim kaba don harud ka wah Umshvrpi. 

Kalba ki snem ki nang iaid, la mih bun ki Hima 
ia kiba la ithuh da ka Hima Shyllong. Ka Hima 
Shyllong ka la hap ban shimti ia ka jingkit khlieh 
ban iada ia u pud u sam bad pyniasnoh ia kiwei ki 
Hima ha ka jingiadon kti lang ban iada ia u pud u 
sam jong baroh ki Hima Khasi na ka jingwantap 
pud kiwei ki Hima kum ki Ahom, ki Bodo, ki 
Burmese, ka Ilima Moghul bad ka East India 
Company kaba don ha Calcutta. 

Ia kane ka Hima, u David Scott u la kylli na ki 
nongsynshar jong ka Ilima Jaintia ha ka por ba ka 
Hima Jaintia ka la don hapoh ka jingiada ki Phareng 
ha ka snem 1824. Kitei ki nongsynshar ki la iathuh 
ia u David Scott ba katei ka Hima kaba iakhap pud 
shaphang sepngi ka dei ka Hima ki Khynriam, ia 
kaba u David Scott u la khot da ka Hima Khyrim. 

Ha ka por ba u David Scott u la pynsoi ia ka 
Agreement u Syiem Bormanik ha ka snem 1830, u 
la pynsoi ia utei u Syiem kum u Raja Khyrim, ki 
kyntien ha ka Phareng ki long, “TRANSLATION of 
the Articles of Agreement given to the Honorable 
Company by Bormanick, Rajah of Khyriem in the 

year 1830” ia kaba u Syiem Bormanik u la soi kum 
u Syiem ka Hima Khyrim. 


Kiwei Pat Ki Hima Khasi 

Ha ri Khasi, ki Dorbar Hima bad ki Dorbar 
Syiem, ki Dorbar Lyngdoh bad ki Dorbar Sordar ki 
ia syriem wat la ka jinglong jong ki ka iapher na ka 
daw ba ki don ki hima kiba hell, kiba pdeng bad ki 
don ruh kiba rit kiba kynthup wat tang ia kawei ne 
ar tylli ki shnong hapoh u pud jong ka Hima. Ia 
kitei ki Hima la synshar da ki Syiem, ki Lyngdoh, ki 
Sordar bad Wahadadar. 


Ka Synshar Khadar Bad Ka Bishar 
Ki Dorbar Hima Hapoh Ka 
Jingsynshar Phareng 

Hadien ka jingpyndem wait ki Hima Khasi bad 
ka jingiateh iasuk u Syiem Tirot Sing Nongkhlaw 
bad ka East India Company, ia ka jingsynshar ki 
Dorbar Hima la pyniaid katkum ki jingiateh soskular 
(treaties) ba la soi da uwei pa uwei u khlieh synshar 
ia kiba la pynrung ha ka Thup ba la tip kum ka 
Acheitson’s Treaties. 

Ki Jingkylla Ha Ka Synshar Khadar 
Hapoh Ka Jingsynshar Ki Phareng 

Ka Sorkar Phareng kaba ka khlieh trcikam 
(Headquarter) jong ka ka don ha Fort William, 
Calcutta, ka la pynbeit ba ki khun ki hajar ki Hima 
Khasi kin bat ia la ki hok ki riti bad ki dustur ha 
baroh ki bang jong ka imlang sahlang bad ka 
synshar khadar. Kane ka kynthup ruh ia ki dustur 
bad riti bad ka hok halor ki khyndew ki shyiap, ka 
hiar pateng bad ka ioh pateng bad ka jingmane 
laitluid ha la ka jong ka jingngeit niam. La tip ia ki 
Mima Khasi kum ki Semi-Independent State, katba 
ia ka Hima Jaihtia pat la shimti synshar da ka 
Sorkar Phareng naduh ka snera 1835. Shuwa kane, 
u Raja Ram Sing, u Syiem Jaintiapur u la soi ia ka 
soskular ban don hapoh ka jingiada ka Sorkar 
Phareng (British Protectorate) da ka jingpynbor u 
David Scott ban ioh jingiada na ka jingwan hiar 
thma ki Burmese na ki thain Cachar. 

Ka Sorkar Phareng ka la knieh ruh ia ki katto 
katne ki bynta jong ki Hima Khasi ne ki shnong 
jong ki Hima bad pynlong ia ki hapoh ka jingsynshar 
ki Phareng ia kiba la tip kum ki Ilaka Sorkar (British 
Sirdarship). Kine ki long ka Nongpoh, ka Myrdon, 
ka Marbisu, ka Laitlyngkot, ka Laitkor, ka 
Saitsohpen, ka Sohbar, ka Mawmluh, bad kumta ter 
ter. Baroh kine ki Ilaka Sorkar hapoh ka jingsynshar 
Phareng kynthup ia ka ri lum Jaintia ki hap beit 
hapoh ka jingpeit bad jingsynshar u Deputy 
Commissioner. Ki trai ri kiba hap ha kitei ki Ilaka 

bad ha ri lum Jaintia ki hap ban siew khajna man 
la ka snem sha ka Sorkar Phareng. 

Ka khaii-pateng u khun Khasi-Pnar ka la don 
lypa naduh shuwa ka jingwan ki Phareng haba ia u 
nar, u mawshun, u dewiong, ki soh ki pai, bad kiwei 
de ki mar rep, ki mar khlaw la ju shallan da ki trai- 
ri shaduh Dacca, ka nongbah jong ka Bangladesh 
kaba mynta ban pynbiang ia ki jingdawa ki karkhana 
jong ki Phareng. ki French, ki Portugese, ki Dutch 
bad kiwei de ki jaitbynriew jong ka ri Europe. Ki 
Khasi ki la nang ruh ban thied ban pet ia ki 
jingdonkam ka jaitbynriew kum ki mar bam mar 
dih, ki dohkha bad kiwei ki jingdonkam kum ki t in 
umphniang sharak bad kiwei kiwei ki jingdonkam 
ha kaba tei ia ki iing ki sem, ki jingbuh jingsat bad 
ki marbam mardih. Namarkata, ka jaitbynriew trai- 
ri ka la don lypa ka jingmlien bad ka sap khaii 
pateng ha ka jingiadei bad ki ri ba marjan marpa. 

Kawei ka jingmyntoi ba ka jaitbynriew ka ioh 
hapoh ka jingsynshar ki Phareng ka long ka 
jingwanpoi ki Missionary kiba la hikai ia ka thoh ka 
tar, ka pule ka dangle khamtam ka jingpvnmih bad 
jingshon ia ka Bible Khasi. Kine ki Missionary ki la 
seng ia ki skul Mission ha Sohra, Lait.kynsew. 
Mawkhar, Mawphlang bad Jowai bad ki la pyniar ia 
ki skul rit bad bteng haduh ki skul pdeng. Kumta, u 
paid Khasi-Pnar u la nang ban tip bad pule ia la ka 
ktien ka thylliej bad ka rukom im ban nang kham 
pynbha ia la ka riam ka beit, ka bam ka dih, ka iaid 
ka ieng, kum kiwei pat ki jaitbynriew kiba la kham 
shai. 



Dei ha ka juk synshar Phareng ba ki Khristan 
ka pynmih ia ki skul heh (high schools) bad vvat ki 
skul bah (colleges) ha ka Nongbah Shillong. Ka Ri 
ka la pynmih bun ngut ki ba la pas ia ki eksamin 
matrik, intermediate bad graduate. Ki la mih ruh ki 
doctor, ki professor, ki pastor, ki nongthoh kot bad 
kiwei kiba la leit pule shaduh Guwahati, Sylhet, 
Calcutta bad shaduh bar-ri ruh kumjuh. 


Ka Jingialeh laitluid ka ri India 

Khyndiat ngut eh ki trai-ri ki la ia shim bynta 
bad ka jingiakhih laitluid ka ri India. Ka daw ka 
long namarba ka jingiadei jong ki ha ka khaii ka 
pateng, ka trei ka ktah bad ki ri thor ba marjan ka 
pynsheptieng ia ka jingshahtyllep ha u heh paid ri 
thor kaba lah ban ktah ia ka imlang sahlang ba 
laitluid jong kane ka ri u Hynnievvtrep. Hynrei don 
katto katne ngut kiba la ia shim bynta ha katei ka 
jingiakhih laitluid bad kiba la iasnoh kti ruh bad ki 
seng bah ka ri India. 

Ka jinglaitluid jong ka ri India ka la wallam bun 
ki jingkylla ha ka synshar ka khadar ka ri Khasi- 
Jaintia na ka daw ka jingiadei bad ka synshar 
khadar ka ri India. Ia kine ki jingkylla la kynthup 
ha ka riti synshar ka ri India ia kaba la tynsat ruh 
ia ka jingsynshar District Council hapoh ka Sixth 
Schedule jong ka Constitution ka ri India. 

Ka Jingsdang Jong Ka United Khasi 
- Jaintia Hills Autonomous District 
Council (1952-1957) 

Ka Dorbar Thaw Riti jong ka Ri India 
(Constituent Assembly) hadien ka jinglaitluid ka la 
pynjari ia ka Constitution ka Ri India ha ka 26 tarik 
u January, 1950 bad la tynsat ia ka Sixth Schedule 
na ka bynta ki 5 tylli ki District Ri Lum ka Assam 
kaba kynthup ia ka United Khasi-Jaintia Hills, Garo 
Hills, Lushai Hilis ia kaba la tip mynta kum ka 
Mizoram, ka United Mikir (Karbi Anglong) — North 
Cachar Hills bad Naga Hills ia kaba la tip mynta 
kum ka Nagaland. 

Kitei ki Autonomous District Council lait noh, ka 
Naga Hills, ki la pynlong ia ki Election jong ki Dorbar 
Thaw-Ain ha u February, 1952 ryngkat bad ki 
Election ba nyngkong hadien ka jinglaitluid sha ka 
Dorbar Bah Thaw-Aih ka Ri India (Parliament) had 
ruh sha ki Dorbar Thaw-Ain ki jylla ka Ri India. 

Ka Naga National Council jong ki Riewlum Naga 
hapoh ka jingialam u A.Z. Phizo, ka la kyntait 
(boycotted) ia ka Election, kata, sha ka Parliament, 
ka Dorbar Thaw-Ain ka Jylla bad ka Autonomous 
District Council namarba katei ka Council ka dawa 
ban synshar hi ia la ka jong ka ri shabar jong ka Ri 
India. 



Ka Jingsdang Synshar Ka District 
Council Ha Ri Khasi - Jaihtia 

Ka Autonomous District Council Advisory 
Committee (1950) ka la thaw ia ki Rule na ka bynta 
ka jingbuh beit buh ryntih ia ki Constituency bad 
ruh ia ki rukom pyniaid ia ka District Council ha 
kaba sdang tad haduh ba ka Council kan da pynbeit 
ne shna ia ki rule da ka Dorbar Thaw-Ain jong ka. 

Wat la u paidbah Khasi-Pnar u la jied 1 a la ki 
jong ki nongmih khmat, u Governor u la lah ban 
pynjari ia ka District Council haduh ka 27 tarik u 
June, 1952 ha Dinam Hall, Jaiaw ha kaba la pynsmai 
ia ki 18 ngut ki Elected Member bad ia ki 6 ngut ki 
Nominated Member ba la thung da ka Sorkar Assam 
kat kum kitei ki rule ba la kdew haneng. 


Ki 18 ngut ki Elected Member ki long kine harum 


1. Bah H. Enowel Pohshna - 

2. Dr. R. K. Tariang 

3. Bah Lewis Bareh 

4. Bah Humphrey Hadem 

5. Bah Harison Sariang 

6. Bah Brojo Roy 

7. Bah Rostanwel War 

8. Rev. Lasto Sing Diengdoh - 

9. Bah Henry Cotton 

10. Bah Brojo Mohon Roy 

11. Bah Fredishon War 


War Jaintia 

(uncontested) 

Jowai 

Rymbai. 

Shangpung. 

Nartiang. 

Shelia. 

Sohbar. 

Sohra. 

Pynter - Pynursla. 
Malki, Shillong. 
Jaiaw, Shillong. 

12. Bah Hobel Rynjah 

- Umsning. 

13. Bah J.E. Tariang 

- Nongpoh. 

14. Bah Niander Syiem 

- Nongstoin. 

15. Bah Rosaia Nongrem 

- Mawkyrwat. 

16. Bah Atiar Sing Syiem 

- Umkrem-Mairang. 

17. Bah Albert Lyngdoh 

- Sohiong. 

18. Bah Bormanik Syiem 

- Mylliem. 

Ki Nominated Member pat 

ki long kine harum 

1. Bah Jo Singh Rynjah 

- Laban. 

2. Kong Lariam Shullai 

- Mission 

( Khongwir) 

Compound, 

3. Bah Kistobin Rymbai 

Shillong. 

- Jowai. 

4. Mr. Hari Prasad Baruah 

- Laban 

(Retd. Chief Engineer) 

5. Mr. Hemanta Kumar 

- Barik, Shillong. 


Gupta Spl. Representative of 
Hindustan Standard). 

6. Mr. Loknath Joshi - Mawprem. 


(loh ngi klet, dci tang u Mr. Hemanta Kumar 
Gupta u bym shym la treh ban shim tulop na ka 
District Council). 

Napdeng kitei ki 24 ngut ki Dkhot, kiba dang im 
haduh kine ki sngi ki long sa tang arngut, kata, u 
Dr. R. K. Tariang bad u Bah J. E. Tariang. 

Ka Dorbar District Council ha ka jingshong 
Dorbar kaba nyngkong jong ka ha ka Old 
Constitution Hall, Secretariat Hill ka la jied ia u 

Bah Fredishon War kum u Shongknor (Chairman) 
jong ka. 

U Chairman u la khot (summoned) ia ka Dorbar 
District Council kaba ar ha kaba la jied ia u Bah Jo 
Singh Rynjah kum u CEM, bad u Governor u la 
thung ia ki arngut ki Executive Member halor ka 
jingai jingmut (recommendation) jong utei u CEM, 
kita ki long u Bah Rostanwel War bad u Bah H. 
Enowel Pohshna. 

Hapoh ar snem, la don haduh lai tylli ki 
Executive Committee. Kita ki long, ka Executive 
Committee kaba nyngkong ia kaba la kdew haneng, 
kaba ar ka long ka Executive Committee hapoh ka 
jigialam u Bah Hobel Rynjah kum u CEM bad u 
Bah J. E. Tariang bad u Bah H. Enowel Pohshna 
kum ki EM, bad kaba lai ka long ka Executive 
Committee hapoh ka jingialam u Bah B.M. Roy kum 
u CEM kynthup ia u Bah Henry Cotton bad u Bah 
Humphrey Hadem kum ki EM. 

Ka la don ka jingpyrkhat kaba khia hapdeng ki 
Dkhot jong ka District Council kiba kham bun. Kane 
ka la pynlong ia ki 18 ngut napdeng ki 24 ngut ban 
pynlong noh da ka kynhun kaba la khot kyrteng, 
“Ka District Council Parliamentary Party” ha kaba 
la jied Leader ia u Bah Jo Singh Rynjah, Deputy 
Leader ia u Bah J. E. Tariang, bad Convener ia u 
Bah H. Enowel Pohshna. Ka Dorbar Thaw-Ain 
District Council ka la jied ia u Bah Jo Singh Rynjah 
kum u CEM bad kat kum ka jingai jingmut jong u 
CEM la thung ia u Bah J. E. Tariang kum u EM. U 


4 


33 



CEM u la pynbeit ruh ba u Bah H. Enowel Pohshna 
un long u EM na ka bynta shisnem shiteng bad ban 
bujli ia u da u Bah Humphrey Hadem na ka bynta 
ka por kaba sah jong kata ka District Council. Kane 
ka Executive Committee ka la neh lai snem shiteng 
kynthup ia ki hynriew bnai ba la pynjlan (extended), 
kata, haduh u bnai December, 1957. 

Ka Executive Committee kaba nyngkong ka la 
thung ia u Bah R.T. Rymbai, u Special Officer ka 
Tribal Areas Department (TAD) jong ka Sorkar 
Assam kum u Secretary uba peit lang ia ka 
Legislative Department bad ia ka Executive 
Committee ha kajuh ka por. 

Ka Executive Committee kaba ar hapoh ka 
jingialam u Bah Hobel Rynjah ka la thung ia u Bah 
Pherbak Hadien Bathcw ban long u Secretary ka 
District Council uba dei peit ia ka Legislative Wing 
hapoh u Chairman. Ka la thung ruh ia u Bah 
Holando Lyngdoh kum u Secretary jong ka 
Executive Committee. 

Ka ling Ophis District Council kaba nyngkong 
ka la long ha ka ling tnat Ophis bad ka Jail u Syiem 
Mylliem kaba don hajan jaka ieng-jeep (Jeep Stand) 
kaba mynta. 

Ka District Council ka la thaw katto katne tylli 
ki Ain ha ka snem 1953 kaba kynthup ia ka 
Administration of Justice Rules, 1953. 

Katei ka Executive Committee ka la pynlong ia 
ka District Council Court hapoh katei ka ain. Ka la 
thung ruh ia u Bah Cromoline Lyngdoh, u District 

A, 


bad Session Judge ka A£&am ha Dibrugarh kttm u 
Judge bad ia ki ar ngut ^i^Iagistrate, u Bah jflsiris 
Lyngdoh, EAC kum u Imgte^te^ h^kd ^Kashari 
Shillong bad u Bah Carlie ‘Hfc Qnf a s ^-EAC kum u 
Magistrate ha ka Kashari Jowai. 


Ha kane kajuh ka por, katei ka Executive 
Committee ka la thung ruh ia u Bah M. Pyngrope, 
SDC kum u Assistant Revenue Officer ha Shillong 
bad ia u Bah M.S. Jahrin, Senior Advocate kum u 
Assistant Revenue Officer ha Jowai ba kin iarap ia 
u Secretary ka Executive Committee uba dei peit 
ruh ia ki kam Revenue ka Council. 

Hadien ka jingshimti synshar ka District Council, 
la jan baroh ki kam jong u SDO, Jowai Civil Sub- 
Division ba Jaintia Hills la aiti noh sha ka District 
Council bad kumta ka la don ka jingiapynbeit bad 
ka Sorkar Assam ba ka Council kan pyndonkam 
shipor ia ki kamra kiba lait jong utei u SDO. 


Ka District Council ka la pyniabynta ia kitei ki 
kamra hapdeng ka Kashari District Council hapoh 
u Magistrate bnd ia ka tnat Ophis District Council 
la ai bor ba u Assistant Revenue Officer un pyniaid 
nalor ki kam kiba iadei bad ka Revenue ha Jaintia 
Hills. 


Katei ka Executive Committee ka la thaw ia ki 
jingpynbeit thymmai ha kaba iadei bad ka jingjied 
nongsynshar kynthup ia ka Hima Sheila bad ka 
Hima Mawlong. 

Ha ka Dorbar Hima jong ka Sheila ba la khot da 
ka Executive Committee ha Madan Skul Laitkynsew, 

la rai da kawei ka jingmut ban pynduh noh ia ka 
jingsynshar da ki 4 ngut ki Wahadadar ba la jied 
shisien lai snem bad ba yn jied paitbah noh tang 
uwei u Wahadadar man la ka shisien san snem. 

Ha ka Dorbar Hima Mawlong ba la khot da katei 
ka Executive Committee, la rai ba ki 3 ngut ki Sordar 
kiba dei ban synshar shi jingim ia ka Mawlong yn 
jied paitbah noh tang uwei u Sordar man la ka 
shisien san snem. 

Ia ka District Council Court ha Shillong la 
pynlong ha ki kamra ba la pyndonkam da ka 
Executive Committee ha katei ka iing hajan Jeep 
Stand ba mynta ryngkat bad shi bynta ki kamra ba 
la pyndonkam da ka Ophis jong u Chairman. Ka 
Executive Committee ha kata ka por ka la hap ban 
kynriah ia ki Ophis jong ka ha ki ling ba la wai na 
ka Ferndale Hotel pyrshah ka Civil Secretariat. 

Hadien ka jingshimti ia ka Executive Committee 
da u Bah B. M. Roy, la pynkynriah noh ia kane ka 
Ophis sha Mawkhar ha ka iing jong I Kong Elibon 
Marbaniang, kaba don mar shiliang surok bad ka 
iing sl'xong jong i. 

Ha ka snem 1955, ka Executive Committee hapoh 
ka jingialam u Bah Jo Sing Rynjah ka la ioh jingtip 
ba ka Hospital Mrad (Veterinary Hospital) kaba don 
ka Headquarter ka Khasi Hills Autonomous District 
Council mynta la pynkynriah noh sharum ha ka 
jaka kaba ka don mynta. 

Ka Executive Committee ka la shem na ki record 
jong ka Sorkar ba kane ka jaka ka dei ka Ri -Raid 

jong ka Hima Mylliem ia kaba la shah ia ka Sorkar 
Assam ha ka por synshar Phareng ban tei ia katei 
ka Hospital Mrad (Veterinary hospital) bad kat kum 
ka Agreement, ia katei ka jaka la dei ban pynphai 
noh sha u Syiem Mylliem lada ka Sorkar kam 
pyndonkam shuh na ka bynta ka Veterinary 
Hospital. 

Ka Executive Committee ka la pan jingbit na u 
Syiem Mylliem (U Syiem Jormanik ha kata ka por) 
ban ai jingmut, ba ka Sorkar kan pynphai noh ia 
katei ka jaka sha ka District Council na ka bynta 
ban tei ia ka Headquarter jong ka ia kaba u Syiem 
bad ka Dorbar ki la mynjur bad ai jingmut sha ka 
Sorkar Assam kumba la kyrpad da ka Executive 
Committee. Ka Sorkar Assam hapoh ka jingialam u 
Shri. Bishnu Ram Medhi, U Chief Minister ka Assam 
ha kata ka por uba la sngewbha ban ai hukum ia ki 
Bor Sorkar ban pynphai noh ia kane ka jaka bad ki 
iing ki sem kiba don ha katei ka jaka sha ka District 
Council ban tei ia ka Headquarter jong ka. Ia katei 
ka jaka bad ki iing ki sem la ai sha ka District 
Council khlem siew dor. 

Ha ka snem 1956, haba u Prime Minister 
Jawaharlal Nehru u la poi ha Shillong, ka Sorkar 
Assam ka la shah sngewbha ba ka Executive 
Committee jong ka United Khasi & Jaintia Hills kan 
ai bam ja miet (Dinner) ia u Prime Minister ha 
Pinewood Hotel. 

Ha kane ka Dinner, ka Executive Committee ka 
la ai ia ka Memorandum ha u Prime Minister ban 

iarap pisa lem ha ka ban tei ia ki ling Ophis, ling 
Dorbar bad Kashari ha katei ka jaka. U Prime 
Minister u la ai ktien (Verbal Order) ia u Chief 
Minister ba un nang ai 6 lak tyngka ia ka District 
Council, ka pisa kaba un sa pynbeit ban phah na 
Delhi. 

Ka Executive Committee ka la thied ruh ia ka 
jaka ha ka snem 1956 ha Jowai pyrshah ka 
Iawmusiang ha kaba la tei ia ka ling Ophis bad 
Kashari ha katei ka jaka. 


Ka Relief Programme Na Ka Bynta 
Ki Thaiii Ri War 

Ka Executive Committee, hadien ba ka la ioh ia 
ki jingud na ki paid nongshong-shnong jong ki thaiii 
Ri War ha ki snem 1955 be ka la don ka ’nemsnievv 
bad ka jingshah thngan ha kitei ki jaka, ka la rai ba 
baroh arngut ki EM, kata u Bah J. E. Tariang bad 
u bah H. Enowel Pohslina kin leit ban peit hi da 
lade bad ban ai jingmut sha ka Executive Committee 
ia kaei ba ka dei ban leh. Ka Executive Committee 
ka la rai ban thaw ia ka Scheme kumno ban iarap ia 
kitei ki thain na ka Sorkar Assam hapoh ka Relief 
and Rehabilitation Programme jong ka P l Five Year 
Plan lyngba ka Planning Advisory Board jong ka 
Sorkar Assam bad ka Tribal Areas Department 
(TAD). 

Katei ka Scheme ka kynthup ia ka jingsam ei ia 
u khaw u kba (Free Distribution of Foodgrains) bad 



ban ai ha ka dor ba kham bit ia ki mar bam (Subsidy) 
lyngba ki Dukan Ration ha man ki jaka pdeng jong 
ka thaih Ri War, bad kaba kham kongsan ka long 
ban ai jaka shong (rehabilitate) ia kino kino ki briew 
na katei ka thaih Ri War kiba duk ban ioh jaka ha 
ki thaih Ri Bhoi jong ka Nongpoh Constituency. 

U Chief Minister Bishnu Ram Medhi u la shim 
khia bad kyrpang ha lade ia kane ka jingdawa. 
Kumta ka Tribal Areas Department (TAD) ka la 
pynkhreh bad pyntrei kam mardor ia katei ka 
Scheme. U Chief Minister u la mynjur ruh ban 
sanction ia ka Scheme kyrpang ban ai jingiarap 950 
tyngka ia kawei - kawei ka longiing ban tei ia ki 
Trep bad ban rep ha katei ka thaih Ri Bhoi. Ka 
Executive Committee pat ka la iapynbeit bad u Adon 
Sordar jong ka Nongpoh Sirdarship bad u Shonroy 
Basan Nongkseh bad u Mula Basan Nongumlong 
jong ka Hima Mylliem ban ai jaka ei ia kitei ki para- 
ri ba shem lanot ha baroh shilynter ki jaka kiba lait 
naduh Khanapara haduh Umsning. Kane ka la sei 
ia u sob ha kaba ka jaitbynriew ka la iohi ia ka 
jingroi ka rep ka riang ha kitei ki thaih Ri Bhoi 
lyngba ka jingai kylluid mynsiem jong kitei ki 
Nongsynshar haneng. 


Ka Development Programme 

Ka Executive Committee ka la thaw bun tylli ki 
aih kum ka Land-Transfer Act, Market Act, Forest 
Act, Trading by Non-Tribal Act bad kiwei ha kitei ki 

snem. Ka la iapynbeit ruh bad ka Sorkar Assam ban 
ia ioh bynta na ki jingmih na ki Taxes on Vehicle 
bad na ki Mineral. Ka la iapynbeit ruh ba ka Sorkar 
Assam kan allot ia ki Development Scheme na ka 
bynta ki ling Skul, Madan ialehkai, ki surok ha ka 
District, ki lynti iaid kjat (Footpath), ki Umdih ha ki 
shnong bad kiwei de ha ka Plan Budget jong ka 
State Assam bad ruh ban pynmang tyngka na ka 
bynta ban plie ia ki skul Primary ia kiba ka 
Executive Committee ka la pynmih naduh u snem 
1956. 


Ki Election (1957) 

Ka Executive Committee ka la pdiang ia ka 
jingdawa paitbah ba yn pynduh noh ia ka jingdon 
jong ki Nominated Member bad hadien ka jingpan 
jingmut na ki Nongsynshar bad ki paitbah jong ka 
Ri Khasi-Jaintia, ka la thaw ia baroh 24 tylli ki 
Constituency ha ka snem 1957 ban jied paitbah ne 
ban pynlong ia ki ki Elected Seat. 

Namar ka jinglyngkot ka por ban pynkhreh bad 
pynbeit (delimit) ia kitei ki constituency, bad ruh ba 
ka jingkut jong ka jingim ka District Council ka long 
ha u bnai slap, kata, ha u bnai June, 1957, ka la ai 
jingmut sha u Lat ka Jylla ban pynjlan ia ka jingim 
ka District Council haduh ka 31 tarik u December, 
1957. 

Kumta, ia ki Election sha ka Dorbar Thaw-Ain 
thymmai jong ka District Council la pynlong ha u 


40 



December, 1957, bad ka Executive Committee kaba 
thymmai hapoh ka jingialam jong u Bah B.M. Pugh 
kaba kynthup ruh ia u Bah Henry Cotton bad u 
Bah Theodore Cajee kum ki Executive Member ka 
la shimti ia ka jingsynshar ha u January, 1958. 


Ki Dorbar Hima Khasi Hadien Ka 
Jinglaitluid Ka Ri India 

Ki Hima Khasi ha ka juk synshar u Phareng ki 
dei ki Semi-Independent State ia kaba la iateh 
soskular ha ki Agreement hapdeng jong ki bad ka 
East India Company katkum ki jingiateh Soskular 
hapoh ka Acheitson’s Treaties. Nalor ki Khasi State, 
ki don ruh ki Ilaka Sorkar (British Sirdarship). 

Ha katei ka por, ki llima Khasi ki bat ha ki ia 
kiba bun ki bor synshar (Autonomous 
Administration), katba ia ki Ilaka Sorkar la synshar 
beit da ka Sorkar Phareng lyngba ki Ophisar jong 
ka. Ki Khasi State lane ki Dorbar Hima Khasi ki 
hap beit hapoh ka jingpeit jong u nongmihkhmat 
ka Sorkar Bilat (Crown Representative) uba la 
pyniaid ia ka jingsynshar halor ki Hima Khasi 
lyngba u Political Agent. 

Hadien ka jinglaitluid ka ri India na ka kti 
synshar ki Phareng ha ka 15 tarik u August, 1947, 
ia ki Hima Khasi la pyniaid shipor da ka Khasi 
"States Federation kaba don u Secretary (Late 
Jormanik Syiem) uba la resaih noh na ka kam SDC 



bad la thung ruh ia u Bah A.S. Khongphai (Senior 
Advocate) kum u Judge hapoh ka jingsynshar shipor 
ka Federation of Khasi States. Ka ophis jong ka 
Federation ka don ha Riatsarathiah, Shillong. Kane 
ka jingsynshar shipor jong ka Khasi States 
Federation ka la kut noh ha ka 26tarik u January, 
1950 hadien ka jingpynjari ia ka Riti Synshar 
(Constitution) jong ka ri India. 


Kumno Ki Khasi State Ki Hap Hapoh 
Ka Ri India 

Shuwa ba ka Sorkar Phareng kan aiti ia ka 
jingsynshar laitluid ia ka ri India, ka la tyrwa ia 
baroh ki Semi -Independent State kvnthup ia ka 
Manipur, Tripura bad Khasi States ba kin jied (opt) 
shano ki kwah ban pyniasnoh ialade la sha ka ri 
India lie sha ka ri Pakistan. Ki Khasi State lyngha 
ka Khasi States Federation ryngkat bad kiwei ki 
Hima kiba don ha kylleng ka ri India ki la pyniasnoh 
ialade hapoh ka Map jong ka ri India. Kumta, baroh 
kitei ki State ki dei ban soi ia ka Instrument of 
Accession. U Deputy Prime Minister, u Sardar 
Vallabhai Patel uba long ruh u Home Minister jong 
ka ri India u la leit da lade sha ki Hima Trai Ri ka 
ri India kum ka Hyderabad, Mysore bad kiwei kiwei 
kynthup ia ki Khasi State ha kaba u la pynsoi ia ka 
Instrument of Accession. Une u Deputy Prime 
Minister u la wan poi ha Shillong ha ka snem 1948 
ha kaba u la iashem ia baroh ki nongsynshar jong 



ki Hima Khasi ryngkat bad ki riewkhmat jong ka 
Khasi States Federation ha iing jong u Lat 
(Governor) ka Assam, u Sir Akbar Hydari. Ki 
Nongsynshar kiba bat ia ki jingsynshar Hima ha 
kato ka por ki la iasoi ia katei ka Instrument of 
Accession laitnoh u Sviem Nongstoin bad u Syiem 
ka Hima Rambrai. Baroh arngut kitei ki Syiem ki la 
soi ia katei ka Soskular (Instrument of Accession) ha 
Rambrai bad ha Nongstoin hadion ba ka Sorkar ka 
la phah ia u Deputy Commissioner ryngkat bad ki 
pulit kieng atiar (Armed Police). Dei ha kane ka por 
hadion ba u Syiem Nongstoin u la soi ia katei ka 
Soskular, u Syiem Khynnah, Wycliffe Syiem u la 
mih noli na la ka ri bad leit buliai shnong noh sha 
Fast Pakistan kaba ngi tip mynta kum ka 
Bangladesh 

Ia kane ka Instrument of Accession la soi bad 
pdiang da ki Hima Khasi kumba la leh da kiwei pat 
ki Semi-Independent State ka ri India. 

Ha ka 26 tarik u January, 1950 la pynjari ia ka 
Riti Synshar (Constitution of India) kaba la 
pynskhem ia ka Ri India kum ka Ri Synshar Paidbah 
(Republic). Ha kane ka Riti Synshar, la tynsat ia ka 
Sixth Schedule ha kaba la buh beit buh ryntih ia ki 
jingsynshar lade (Autonomy) na ka bynta ki 5 tylli 
ki District Ri Lum ka jylla Assam, ka Naga Hills 
(Nagaland), Lushai Hills (Mizoram), ka United Mikir 
& North Cachar Hills, ka Garo Hills bad ka United 
Khasi & Jaintia Hills. 



Katba ki paidbah ka Ri Lum Naga hapoh ka 
jingialam u A.Z. Phizo ki la kyntait ban don hapoh 
ka ri India, kiwei pat ki paidbah riew lum ki la pdiang 
bad ki la iashim bynta ha ki election jied paibah sha 
ki Dorbar Autonomous District Council ha kaba 
sdang jong ka snem 1952, ha kajuh ka sngi ba la 
pynlong ia ki elekshon kiba nyngkong sha ka Dorbar 
Bah Parliament ka ri India bad sha ki Dorbar Thaw- 
Aih ki jylla ka ri India ba laitluid. 


Ki Hima Khasi Hapoh Ka 
Jingsynshar Ka District Council 

Ia ka United Khasi & Jaintia Hills Autonomous 
District Council la plie (inaugurated) ha ka 27 tarik 
u June, 1952 da u Lat ka Jylla Assam ha Dinam 
Hall, Jaiaw, Shillong. Ha kane ka sngi la pynsmai ia 
baroh ki MDC kiba don ha kato ka sngi bad khyndiat 
ngut kiwei pat la pynsmai hadien. Naduh kane ka 
por, ki Dorbar Hima Khasi ki la hap hapoh ka bor 
synshar jong ka Dorbar United Khasi & Jaintia Hills 
Autonomous District Council. Kane ka jingkylla jong 
ka dur synshar paibah ka la wallam bun ki 
jingsngewthuh bakla halor ka jingiadei hapdeng ki 
Dorbar Hima Khasi bad ka Dorbar District Council. 
Ki la don ruh ki jingialeh pyrshah ha ki katto katne 
tylli ki Hima ia ki hukum ba la pynmih da ka Dorbar 
District Council ha kaba la pyntreikam da ka 
Executive Committee jong ka kaba bat bad pyniaid 
ia ka jingsynshar kum ka Sorkar. 



Na ka daw ba ki jingsynshar kiba la don shuwa 
ka jingsynshar District Council kiba bat ia ki bor 
synshar kum ki Dorbar Shnong, ki Dorbar Raid, ki 
Dorbar Syiem bad ki Dorbar Hima ki iapher na ki 
jingsynshar jong ki Ilaka Sorkar bad ka Jaintia Hills, 
ka District Council ka la ithuh (recognized) ia baroh 
ki dustur — riti kiba la don lypa mynshuwa tad haduh 
ka jingpynbeit bad ka jingthaw ia ki ain pyniaid na 
kawei ka por sha kavvei pat. Katba ha ka jingsynshar 
ia ka Jaintia Hills bad ia ki Ilaka Sorkar, la pyniaid 
kumba ki long. Ka District Council ka la pynmih ki 
hukum kyrpang ha ki jingiadei bad ka jingsynshar 
Dorbar Hima Khasi kum ha ka jingiadei ia ka 
jingpyniaid ia ki khyndew ki shyiap, ia ki khlaw ki 
btap, ki iew ki hat bad kiwei kiwei ha kata ka dur ba 
kan ym don ka jingktah ia ki hok, ki riti bad ki 
dustur kiba la don. Kiba bun ki ain ba la pynmih da 
ka District Council ki long ha ka snem 1953 ha ka 
por jong ka Executive Committee u Bah Hobel 
Rynjah. 

Ka District Council, ha katei ka snem, ka la 
pynmih ruh ia ka ain bishar (Administration of 
Justice Rules, 1953) ha kaba la seng ia ki Iingbishar 
District Council (District Council Courts) kaba 
kynthup ia ka ling Kashari hapoh u Judge, u Bah 
Cromoline Lyngdoh uba la bat ia ka Kashari jong u 
District & Session Judge ha Dibrugarh shuwa ba un 
shimti ia kane ka kam bad ruh ia ki Kashari 
(Subordinate District Council Courts) jong u 
Magistrate ha Shillong bad ha Jowai. Ki Magistrate 
kiba la thung ha kata ka por ki long u Bah Osiris 

Lyngdoh, EAC ha Shillong bad u Bah Carlie 
Thomas, EAC ha Jowai ia kiba la shim kylliang na 
ka ling Kashari u Deputy Commissioner, Shillong. 

Katei ka ain ka la pynbeit ruh ba ki jingbishar ia 
ki Hima Dorbar Khasi kin hap hapoh ki ling Dorbar 
jong ki Syiem ne Lyngdoh kumba ki ju long, kata, ki 
Hima ba kham heh kum ka Hima Mylliem, Hima 
Nongkrem, Hima Sohra, Hima Nongkhlaw, Ilima 
Nongstoin bad Hima Maharam ia kiba la tip kum ki 
Subordinate Courts ha kaba ki bat ia ka bor bishar 
jong u Magistrate kat kum ki bor ba u Lat ka Jylla 
u pynkup ha ki. Lait noh ka Hima Mylliem kaba la 
ioh ban bat ia ka bor jong u First Class Magistrate, 
ia kiwei la buh hapoh ka bor u Second Class 
Magistrate. Nalor kitei, kiwei pat ki Dorbar bishar 
jong ki hima kiba kham rit la pynkup da ka bor u 
Third Class Magistrate. 

Nalor ki bor bishar ba la pynkup ia kitei ki Dorbar 
ba la kdew haneng, katei ka ain ka la pynkup ruh ia 
ki Hima kiba rit bad ki Ilaka hapoh ka bor bishar 
jong ka Village Court. Kane ka kynthup ruh ia ki 
Doloiship kiba don ha Jaintia Hills. 


Ka Rukom Jied la Ki Nongsynshar 

Hadien ba ka Sorkar Phareng ka la shimti ia ka 
jingsynshar ki Hima Khasi, ka la pyniaid ia ki dustur 
jied nongsynshar, kata, ia ki Syiem, ki Lyngdoh bad 
kiwei kat kum ki dustur ha kaba ia ki nongsynshar 
la jied paitbah da ki shynrang ki ban ym duna ia ka 



jinglong rangbah. Hynrei hadien ba u Political Agent 
u la shem ba kane ka dustur jied paitbah ia u 
nongsynshar ka la pynmih bun ki jingkulmar, 
jingiapyniap briew bad jingiashun, kumta ka Sorkar 
ka la thung ia u Colonel Harbert ban leit jurip ia ki 
flima kylleng ka ri ha kaba u la ai jingmut ba ia 
kane ka dustur jied paitbah dei ban bujli noh da ki 
kynhun nongjied (Electoral Colleges) ia kaba ka 
Sorkar ha kato ka por ka la mynjur bad pynskhem. 
Kum ka nuksa, ia u Syiem Ron Sing ka Hima Mylliem 
la jied paitbah bad ha ka por ka jingsynshar une u 
Syiem, u Political Agent u la pynmih ka hukum ba 
hadien u Syiem Ron Sing, ia u nongmih bujli jong 
u, yn jied da ka kynhun ki San Bakhraw, ki Ar Basan 
bad ki Nongjied (Electors) katkum ka report jong u 
Colonel Harbert ha ka snem 1903. Ia u nongbteng 
jong u, u Syiem Kmuin, la jied da katei ka kynhun 
bad kumjuh ruh ia kiwei ki Syiem Mylliem kiba 
hadien jong u. 

Kumjuh ruh, ia kiwei ki nongsynshar kum ki 
Syiem bad Lyngdoh la jied da kitei ki kynhun 
nongjied (Electoral Colleges) kumba la ai jingmut 
hapoh katei ka Report jong u Colonel Harbert. 


Ka J inglut Jingsep Ki Hima Ha Ka 
Synshar - Khadar 

Ka District Council ka la pynbeit ba ia ki 
jingsynshar bad bishar jong ki Hima 3m pynlut bad 
kit khlieh hi da ki jingmih napoh ki Hima bad ba 

kawei na ki phra bynta yn ai sha ka District Council 
mania ka snem. Hynrei, la shem ba jan baroh ki 
Dorbar Hima kim lah satia ban pyndap ia ka lut ka 
sep ha ka jingiadei bad ki jingsynshar-khadar 
kynthup ia ki kam bishar jong ka Hima. 

Dei tang ka Hima Mylliem kaba don ki jingmih 
kiba bun khamtam na ka khrong ka danjong ki iew 
ki hat bad kiwei ki jingmih kiba bun khamtam na 
ka Iewduh (Bara Bazar) kaba don ha Shillong. 

Ka Executive Committee jong ka District Council 
ka la sospon ia ki nongsynshar na ka daw ha kim ju 
lah ban ai jingkhein kaba biang ia ki jingmih bad 
jingpynlut jong ki Hima nalor kiwei de ki daw. Ka 
Executive Committee ka la ju thung da ki Acting- 
Syiem ban bat shipor ia ka jingsynshar man ba la 
sospon ia uno uno u nongsynshar. Kaba phylla ka 
long ba ka District Council ka la ju thung Acting 
Syiem wat ia u bym dei na ka jait Syiern ne Lyngdoh 
kaba don ka hok ban long nongsynshar. Kane ka 
jingsospon ka la pynmih ia bun ki mukotduma ha 
ka High Court bad teng teng ka Appeal ka ju poi 
shaduh ka Dorbar Kashari Bah (Supreme Court) ka 
ri India. 


Ki Daw Jong Ka Jingiakhih Paidbah 

Watla ka long kaba shisha ba ki jingbymshongsuk 
jong ki jingsynshar ha ki Dorbar Hima ki long ha ka 
jingbymdon ka Dur-Synshar kaba shai bad thikna 
ha ki jingpyntrei kam jong ka District Council 

kyrpang ha ka jingiadei bad ki Dorbar, pynban ka 
daw kaba shisha ka long ka jingsahdien jong u khun 
u hajar kiba hap hapoh ka Jylli Synshar jong ki 
Hima bad Ilaka. 

Ka jingbymdon ka buit trei kain (policy) jong ka 
Sorkar Jylla ha ka jingiadei bad ki kam pynroi ri 
(Development Schemes/Projects) bad ka jingsynshar 
District Council ka la pynmih bun ka 
jingbymshongsuk hapdeng u paid uba bun uba lang 
uba iai sahdien haduh palat ia ka sanphew sncm ka 
jingsynshar laitluid ka ri India. 

Ka Sorkar India ka la pynmih bun ki scheme 
pynroi paidbah khamtam ha ki jaka nongkyndong 
ia kaba ki Jylla ka ri India ki la pyntreikam lyngba 
ki Dorbar Shnong (Gaon Panchayat), ki Dorbar Raid 
(Muhkma Parishad) bad ki Dorbar ba kham haneng 
ba la tip kum ki Anchali Panchayat. Ia kine ki Dorbar 
la ju jied paitbah man la ka san snem ha kaba ia 
baroh ki kam pynroi ri la pynbeit ba kin iaid lyngba 
kitei ki Dorbar. 

Ka Jylla Assam kaba don ki Autonomous Council 
kum ka Karbi Anglong, North Cachar Hills, Bodo 
Land Council bad kiwei ka la ai bor ia kiba bun ki 
kam pynroi ri ha ki Dorbar Shnong bad kiwei de ki 
kynhun ha kaba kitei ki Council ruh ki iadon kti 
lang. 

Ki don ruh ki jingsynshar Panchayati Raj ha 
kiwei pat ki bynta jong ka Jylla Assam ia kiba la 
jied paitbah. Ha kine ki Dorbar la pyniaid ia ki kam 
pynroi ri da kaba buh ia ki Ophisar bad ki nongtrei 
Sorkar ban trei ha ki Ophis jong kitei ki Dorbar. 

Ka Sorkar Meghalaya ka la thung ruh ia ka S.K. 
Dutta Commission ban tohkit bad ai jingmut sha ka 
Sorkar ha ka jingiadei bad ki jingsynshar District 
Council khamtam ha kaba wad ki lad ki lynti kumno 
ban pyniaid ia ki kam pynroi ri hapoh u pud u sam 
jong ki lai tylli ki District Council. Kane ka 
Commission ka la pyndep ia la ka kam bad ka la ai 
ia la ka jong ka kaiphod (Report) ryngkat bad ki 
jingai jingmut ha ka jingpyntrei kam ia ki District 
Council hynrei haduh mynta ka Sorkar jylla kam 
pat lah satia ban pyntrei kam ia ki. 

Kawei ka daw kaba kongsan ka long ba bun ki 
MLA bad ki Minister ka jylla ki mih khmat ruh ha 
ki District Council. Kane ka la pynsting ia ka jingmut 
jingpyrkhat jong ki ha ka jingiadei bad ki kam 
synshar jong ka District Council. Kane ka jingai lad 
ia ki MP bad ki MLA ban long MDC, ka la long 
hadien ba ki saw tylli ki District Council, kata ka 
Garo Hills, ka United Khasi-Jaintia Hills, ka Lushai 
Hills (Mizoram) bad ka United Mikir (Karbi Anglong) 
North Cachar Hills ki la ai ka Memorandum ha ka 
snem 1953 sha u Prime Minister Jawaharlal Nehru 
lyngba ka Sorkar Assam ba ia ka Disqualification 
Clause hapoh ka Representation of People’s Act, 
1951 yn weng noh shipor na ka daw ka jingduna ki 
nongialam ha kitei ki District Council Ri Lum. 
Hynrei mynta la bun bah ki nongialam ki la mih ha 
ki madan ialeh election bad ka la dei ka por ba ka 
Sorkar jylla kan shim khia ia kane ka kam ban 
pynbeit biang ia ka Representation of People’s Act 
ban shah ba uwei u briew un mihkhmat tang ha ka 

Dorbar District Council ne Dorbar Jylla ne Dorbar 
Parliament. 

Kane ka long kaba donkam ba ki nongmih khmat 
ha ki Dorbar District Council kin ioh ban pynleit 
jingmut ha ka jingiadei bad ki kam pynroi ri 
khamtam ha ki Hima Khasi kiba dang sahdien 
shibun eh. 

Ka Hok Ha lor Ka Khyndew Ka 
Shyiap Bad Ki Dustur Ki Riti 

1. Wat la u Syiem bad ka Dorbar Hima kirn don 
ka hok longtrai halor ka khyndew ka shyiap, pynban 
ki don ka jingkitkhlieh ban peit bad bishar halor ki 
khyndew Ri Raid ha kaba ki Syiem Raid, ki Lyngdoh 
bad kiwei kiba dei peit halor ki Ri Raid ki dei ban 
pyniaid katkum ki dustur ki riti kiba pher na ki Ri 
Kynti. Katkum ki dustur ki riti ym don ba lah ban 
kam hok halor ka khyndew ka shyiap jong ka Raid, 
lait. tangba uno uno u khun u hajar Kliasi u lah ban 
skud ia kano kano ka bynta jong ka Raid bad ba u 
lah ban pyndonkam ia ka ha ka rep ka riang kaba 
u dei ban ker bad sumar. Hynrci, lada u iehnoh ia 
ka laisnem lynter, katei ka jaka jong u ka leit phai 
biang sha ka Raid. 

Ka jingkylli kaba don hakhmat ka ri bad u 
paidbah ka long, “Kumno kiba bun ki Ri-Raid ki la 
kylla Ri-Kynti mynta bad ha kano ka dur ba kito 
kiba bat ia ka bor synshar halor kito ki Raid ki lah 
ban ai Pata?” Bun na kitei ki Ri Raid la die pateng 
da kito kiba bat Pata sha kiwei pat ne sha ka Sorkar. 

Ki Dorbar Hima kiba don ki Ri Raid kiba kylla 
Ri Kynti mynta ki don ka jingkitkhlieh ban pynshai 
mynno bad kumno kitei ki Ri Raid ki kylla Ri Kynti. 

2. Ka Hok hiar Pateng ha ki Ri Kynti Ka long 
kaba shisha ba ki hok bad ki dustur riti jong ka 
jingioh bad hiarpateng ki khun ki pyrsa ki iapher 
na kawei ka Hima sha kawei pat. Ki don ki hima ha 
kiba ia ki hok halor ka khyndew ka shyiap la ju 
pyniabynta hapdeng ki khun shynrang bad kynthei, 
don pat ruh ki hima ha kaba ka jingioh ban hiar 
pateng halor ka khyndew ka shyiap bad ka jingdon 
jing-em la pyniabynta tang hapdeng ki khun kynthei 
ha kaba ka bynta kaba khambun bad ka iingkmie 
ka hiar pateng sha ka Khatduh. 

Namar ba ki dustur-riti ha kane ka phang kim 
don ha ka jingthoh-jingtar, la mih bun ki mukotduma 
ha kaba ki rai jong ki Kashari ki iapher kawei na 
kawei pat. Kumta, la mih ruh bun ki apil wat haduh 
ka High Court. 

Ka High Court Bench kaba kynthup ia ki 
nongbishar (Judges) ka la pynmih ia ka rai ha ka 
mukotduma kaba dangshen ha ka jingiaknieh hok 
hapdeng ka Khatduh bad ki Longkni kiba dei peit 
halor ka khyndew ka shyiap jong ka iing Kur 
Kharkongor ha Langkyrding (Pynthorumkhrah) ha 
kaba katei ka Bench ka la rai katkum ka Kot ‘Note 
on Khasi Laws’ ba la thoh bad pynmih da u K. 
Cantlie, ICS. Kane ka long kaba nyngkong ha kaba 
katei ka High Court ka la pynmih bad ithuh ia ki 
dustur bad riti hiar bad iohpateng hapoh ki kyndon 
jong katei ka kot ba la kdew haneng. 

Ka Jingdawa Ban Ai Ka Jingsynshar 
Lade Ha Ki Hima Khasi 

Ha kine ki khyndiat snem ba la dep, ka la mih ka 
jingdawa ban ithuh noh ia ki Dorbar Hima Khasi da 
ka Riti Synshar ka ri India shabar na ka District 
Council. Ha ka jingiadei bad kane ka jingdawa, ka 
jingkylli ka mih ba lada weng noh ia ka Sixth 
Schedule, ki hima ki dang lah mo ban sah? Kane ka 
long namar hadien ka jingpynjari ia ka Riti Synshar 
ka Ri India, la aiti ia ka jingsynshar lade ki riewlum 
Assam ha kato ka por ha ki District Council katkum 
katei ka Sixth Schedule. 


Ka Dur Synshar Paibah Ki Hima 

Khasi 

Ia ki nongsynshar ki Hima Khasi la jied da ki 
nongmihkhmat jong ki katto katne tylli ki Kur ne ki 
Jait bad dei kine kiba shong Dorbar ha ki Dorbar 
Syiem ne Dorbar Lyngdoh kiba pyniaid ia ka synshar 
khadar bad ka jingbishar ha la ki jong ki jong ki 
Hima. La kine ki jingsynshar kiba dang sah katkum 
ki dustur ki riti synshar ki long mo ki jingbishar 
paidbah ha kaba bun u khun u hajar um iadon kti 
eiei la ha ka jingjied ia ki nongsynshar lane ha ka 
jingsynshar ne bishar katkum ka dur synshar paibah 
(Democracy) jong ka juk mynta jong ka Ri India 
salonsar. 

Ki Jingkylla Synshar Kiba Ktah ia 
ha ri Khasi-Jaintia 
Ka Eastern India Tribal Union 

Ka long kaba donkam ban ai lyngkot ia ka 
Histori ki jingkylla synshar na kawei ha por sha 
kawei pat ha ka jylla Assam kiba ktah ia ka 
jaitbynriew Khasi-Jaintia. 

Hadien bun ki jingbymshongsuk bad jingiakhih 
paidbah ha ki rilum, kiba hap hapoh ka kylla Assam, 
ki nongialam riewluin bad ki nongmihkhmat 
paidbah ki la iashem ha Tura ha kaba ki la seng ia 
ka Kynhun Eastern India Tribal Union (EITU) ha 
kaba la jied President ia u bah B.M. Pugh bad 
General Secretary ia u bah B.B. Lyngdoh. Watla 
katei ka kynhun ka kdup ia baroh ki riewlum kane 
ka thain, kiba ia shim bynta ki long ka District Garo 
Hills, Khasi-Jaintia Hills bad Mizoram. 

Ka EITU ka la ialeh election ha ka snern 1957 
halor ka Ishu dawa jylla ri lum shabar ka Assam. 
Ha kane ka elekshon, ka EITU ka la jop la jan baroh 
ki MLA na Mizoram, Khasi-jaintia Hills bad Garo 
Hills. 

Ha kaba sdang jong ka snem 1958 ha kaba la 
jied Chief Minister ka Assam ia u Mr. B.P. Chaliya, 
ka kynhun ki MLA EITU ba la tip hadien kum ka 
Tribal Union kila pyniasoh ialade kum ki dkhot jong 
ka Assam. Congress Legislative Party ha kaba la 
pynrung Cabinet Minister ia u Captain W.A. 
Sangma, Deputy Minister ia u Bah Lursing Khyrim 
bad Parliamentary Secretary ia u Mr. Lalmuia. 


60 



Kumta ka jingiakhih dawa Hill State ka la sangeh. 

Kane kani neh slem, namar ha ka snem 1960 , ka 
Dorbar Thaw-Ain Assam ka la pynrung ia ka Ain 
ban ithuh ia ka ktien Assamese kum ka ktien Sorkar. 
Kane ka la pynkhih win ia baroh ki seng ha ri-lum 
kynthup ia ki District Congress Committee. Kine ki 
seng bad kynhun sain pyrthei kila ia seng ia ka 
kynhun ba la khot Ka All Party Hill Leaders 
Conference (APHLC) ha kaba la jied ia u Captain 
W.A. Sangma kum u President bad Bah Stanley 
Nichols Roy kum u General Secretary ha ka 
jingialang jong ka Conference kaba nyngkong eh ha 
ka Bangla “Goodwood”, ka iing shong u Captain W.A. 
Sangma kum u Minister ka Tribal Affairs 
Department (TAD). Kane ka jingialang ka la rai ba 
lada yra pynsangeh ia katei ka Ain, un sdang ia ka 
jingiakhih dawa jylla la ka jong shabar ka Assam. 

Namarba ka Assam kam sngap ia katei ka 
jingdawa, ka APHLC ka la pynlong ia ka Conference 
kaba ar ha Halflong ha kaba la rai tylli ban dawa 
noh la ka jong ka jylla shabar ka Assam. 

Haba ka Delegation jong katei ka Conference ka 
la iashem ia u Prime Minister Nehru ha New Delhi, 
u Prime Minister u la tyrwa ia ka jingsynshar ka 
ban pynlong kyrpang ia ka Dorbar Thaw-Ain lade 
hi ki MLA riewlum bad ha ka juh ka por ba kin 
iashim bynta ruh ha ka Dorbar Thaw-Ain ka Assam 
ka ba la ai kyrteng ia ka, ka Scottish Pattern of 
Administration. Ia kane la kyntait da ka APHLC ha 
kaba ka la jop la jan baroh ki MLA na ri Khasi- 

Jaintia bad Garo kynthup ia ka Mizo Union kaba la 
ia synrop bad ka ha ka General Election, 1962. 

Ka jingialeh dawa Hill State ka la nang jur. Ha 
ka snem 1969, ka Prime Minister Indira Gandhi ka 
la tyrwa ban ai ia ka jingsynshar Autonomous State 
hapoh ka jylla Assam. Ia kane ka APHLC ka la 
pdiang bad la pynlong ia ka Dorbar Thaw- Ain 
Autonomous State na ka bynta ka ri Khasi-Jaintia 
bad Garo Hills ha ka snem 1970 ha kaba la thung ia 
ki MLA da u Governor ka Assam kaba kynthup ia ki 
30 ngut ki MLA. Ia kane ka dur synshar la pyrshah 
jur da ka kynhun HSPDP bad PD1C kiba pra na ka 
kynhun APHLC. Kumta, ka Prime Minister Indira 
Gandhi ka la wallam ia ka Bill ban thaw jylla 
Meghalaya kynthup ia ka Tripura bad Manipur kum 
ki jylla pura lait noh ka Nagaland kaba la ioh ia la 
ka jong ka jylla pura naduh ka snem 1963. Ka 
District Mikir North Cachar Hills ka la rai ban sah 
hapoh Assam bad ia ka Mizoram bad Arunachal la 
kyntiew kyrdan sha ki Union Territories, kiba hadien 
katto katne snem ki ruh ki la ioh la ki jong ki jylla 
pura. 


Ka Jaintia Hills Autonomous District 

Council 

Ka la don ka jingbymshong suk jong u khun u 
hajar ha ki lum Jaintia ban sah hapoh kawei ka 
jingsynshar District Council (Ka United Khasi- 
Jaintia Hills Autonomous District Council). Kumta, 



ha ka snem 1956 la seng ia ka kynhun kaba la tip 
kum ka kynhun dawa District Council la ka jong ia 
ka Jainlia Hills. Ta kane ka seng la ialain da u Bah 
Kistobin Rymbai, MLA & MDC kum u President 
bad la thang Convener ia u Bah Humphrey Hadem, 
MDC. Kane ka kynhun hadien ka rai jong ka 
jingialang paidbah ha madan. Iawmusiang ha ka 
nongbah Jowai ka la ai ia ka Memorandum dawa 
District Council la ka jong ha u Governor bad u Chief 
Minister ka Assam. Ki la phah ruh ia katei ka Memo- 
randum sha u Prime Minister Nehru lyngba ka 
Sorkar Assam. Ka Sorkar Assam ka la thung ia ka 
Commission ha ka snem 1959 ban leit jurip bad wad 
jingtip bniah halor kiba bun ki Mat Dawa bn la ai 
ha katei ka Memorandum. Kane ka Commission 
hadien ba ka la pyndep ia la ka kam, ka la ai jingmut 
ba ka jingdawa ka don ki nongrim kiba khlain kum 
ha ka bang ka jingiapher ka dur synshar jong ki 
Doloi bad ki Dorbar Ilima Syiem bad ki dustur-riti 
bat hok ia ka khyndew ka shyiap bad kiwei de ki 
daw ba la kynthup ha katei ka jingai jingmut 
(recommendation) jong katei ka Commission. Ka 
Sorkar ka la ibit ban phinh ia ka United Khasi- 
Jaintia Hills Autonomous District Council ha ki 
arbynta, kawei ka long na ka bynta ka Jaintia Hills 
bad kawei pat na ka bynta ka Khasi Hills. Ia katei 
ka rai la pynjari ha ka snem 1964 katkum ki bor ba 
la pynkup ha ka Sixth Schedule jong ka Constitution 
ka ri India. Kumta ka jylla Meghalaya ka kynthup 
ia kitei ki artylli ki district Council bad ka Garo Hills 
Autonomous District Council. 



Ka ri Khasi-Jaintia ka la poi biang sha kajuh ka 
thymmei synshar ha kaba la pyniakhlad ia u pud u 
sam ka Hima-Jaintia bad ka Hima Shyllong hadien 
kawei ka jingsynshar hapoh ka Hima Madur-Maskut. 

Ia kane ka kot histori lyngkot jong ka ri Khasi- 
Jaintia bad ruh ha ka jingiadei bad ki jylla bamarjan 
la pynrnih da u Nongthoh ha ka dur kaba lyngkot ia 
kaba la khmih lynti ba kiwei pat ki skolar ba ka ri 
bad ka jaitbynriew ka pynmih ki sa nang bud dien 
bad ai jingtip kaba kham janai na ka bynta ba ki 
khun ki hajar ka bri u Hynniewtrcp kin tip ia la ka 
jong ka thyminei lorijj^xjgw. man briew. 

I "Ngin i'eng tylli ban da ia 
ft ka Ri na ka thombor u 
khyllah jait ” 

Borman ik Syiem fl 


U la long u Chairman jong ki 
bun tylli ki Government Com- 
mittee haduh ba la jied ia u sha 
ka Parliament (Rajya Sab ha) ha 
ka snem 1984 haduh 1990. 

U la long u Proprietor bad 
Editor ia u ‘ Pyrmari , Ka kot 
Khubor Khasi shisien shi taiew 
kaba nyngkong. 

U la thoh bad pynmih ia ki 
artylli ki Kot Khasi, (i) l Ki Lad 
Iada Bad Pynsan lalade & (ii) 

4 Ka Jingrong Noh ’ nalor ki lai- 
tylli ki kot ha ka ktien Phareng 
kata, shaphang ‘ U Tirot Sing 
(1990), k U Kiang Nangbah' 
(1993), bad 'U Bormanik 
Syiem IF (1994). U la thoh ruh 
ia ki article ba la shon ha ki 
kotkhubor nalor kito kiba la 
pynmih dang shen ha ki Sou- 
venir - Golden Jubilee Khasi 
Hills Autonomous District 
Council , Souvenir - Ka Silver 
Jubilee Lummawbah Sports 
and Cultural Club ha ka ktien 
Khasi bad artylli ki article ha ka 
ktien Phareng ia kiba la pynmih 
ha ka ‘ Maitshaphrang ’ jong ka 
K.S.U bad ka Journal jong ka 
Department of Arts and 
Culture, Meghalaya. 




“ Khamkor kajir 
Syiem ha byndi ban ia ka 
Jingim u Syiem ha khet 
long-mraw" 

Tirol Si rig 


"Lada ka khlieh jong ng$ 
ka phai sha Mihngi, ka Ri 
kan ioh pat ia la ka 
Jinglaitluid" ( 

Kiang Nangbafi 



